02022O0912 — HU — 21.11.2022 — 001.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

Módosította:









▼B

AZ EURÓPAI KÖZPONTI BANK (EU) 2022/912 IRÁNYMUTATÁSA

(2022. február 24.)

az új generációs transzeurópai automatizált valós idejű bruttó kiegyenlítésű expressz átutalási rendszerről (TARGET) és a 2013/47/EU iránymutatás (EKB/2012/27) hatályon kívül helyezéséről (EKB/2022/8)







I. SZAKASZ

ÁLTALÁNOS RENDELKEZÉSEK

1. cikk

Tárgy és hatály

A TARGET a következő számlákat biztosítja központi banki pénzben, euróban történő kiegyenlítés céljára:

a) fő pénzszámlák (MCA-k) a központi bankokkal való műveletek kiegyenlítésére;

b) valós idejű bruttó kiegyenlítésre szolgáló dedikált pénzszámlák (RTGS DCA-k) és alszámlák a valós idejű bankközi és ügyfélfizetések céljára, valamint a kapcsolódó rendszerekkel való tranzakciók kiegyenlítésére;

c) kapcsolódó rendszerek valós idejű bruttó kiegyenlítésre szolgáló technikai számlái (RTGS AS technikai számlák), kapcsolódó rendszerek TARGET azonnali fizetéskiegyenlítésre (TIPS) szolgáló technikai számlái (TIPS AS technikai számlák) és a kapcsolódó rendszerek garanciaalap-számlái a kapcsolódó rendszerekkel való tranzakciók kiegyenlítésére;

d) TARGET2-Securities dedikált pénzszámlák (T2S DCA-k) az értékpapírügyletekkel kapcsolatos pénzfizetések céljára; és

e) TARGET azonnali fizetéskiegyenlítési dedikált pénzszámlák (TIPS DCA-k) az azonnali fizetések kiegyenlítésére.

2. cikk

Fogalommeghatározások

Ezen iránymutatás alkalmazásában az alábbi fogalmak a III. mellékletben meghatározott jelentéssel bírnak:

1. „számlafigyelési csoport”;

2. „címezhető BIC-birtokos”;

3. „kapcsolódó rendszer”;

4. „kapcsolódó rendszer garanciaalap-számlája” (AS garanciaalap-számla);

5. „kapcsolódó rendszer kiegyenlítési eljárása”;

6. „kapcsolódó rendszer átutalási megbízása” (AS átutalási megbízás);

7. „automatikus fedezetképzés”;

8. „automatizált likviditásátvezetési megbízás”;

9. „rendelkezésre álló likviditás”;

10. „bankcsoport”;

11. „fióktelep”;

12. „közzétett üzenet”;

13. „üzleti nap” vagy „TARGET üzleti nap”;

14. „vállalatazonosító kód” (BIC);

15. „jogképességre vonatkozó vélemény”;

16. „átutalási megbízás”;

17. „központi bank” (KB);

18. „központi banki művelet”;

19. „csatlakoztatott NKB”;

20. „Vészhelyzeti Megoldás”;

21. „hitelintézet”;

22. „hitelegyenleg” (CMB);

23. „rendszerek közötti kiegyenlítés”;

24. dedikált pénzszámla (DCA)

25. „betéti rendelkezésre állás kamatlába”;

26. „betéti rendelkezésre állás”;

27. „euroövezeti NKB”;

28. „az Európai Pénzforgalmi Tanács SEPA azonnali átutalási (SCT Inst) modellje” vagy „SCT Inst modell”;

29. „eurorendszerbeli KB”;

30. „nemteljesítési esemény”;

31. „garanciaalap”;

32. „fizetésképtelenségi eljárás”;

33. „azonnali fizetési megbízás”;

34. „utasításadó fél”;

35. „napközbeni hitel”;

36. „befektetési vállalkozás”;

37. „3. szinthez tartozó NKB-k”;

38. „likviditásátvezetési megbízás”;

39. „aktív oldali rendelkezésre állás kamatlába”;

40. „aktív oldali rendelkezésre állás”;

41. „mobil másodlagos azonosító kereső (MPL) szolgáltatás”;

42. „közel azonnali fizetés”;

43. „hálózati szolgáltató” (NSP);

44. „ki nem egyenlített átutalási megbízás”;

45. „résztvevő”;

46. „kedvezményezett”;

47. „fizető fél”;

48. „fizetési megbízás”;

49. „visszahívásra adott pozitív válasz”;

50. „közszektorbeli szervezet”;

51. „elérhető fél”;

52. „kapcsolódó rendszer valós idejű bruttó kiegyenlítésre irányuló kiegyenlítési eljárása” (RTGS AS kiegyenlítési eljárás);

53. „kapcsolódó rendszer valós idejű bruttó kiegyenlítésre szolgáló technikai számlája” (RTGS AS technikai számla);

54. „visszahívási kérelem”;

55. „szabályalapú likviditásátvezetési megbízás”;

56. „kiegyenlítő bank számlacsoport”;

57. „kiegyenlítő bank”;

58. „felfüggesztés”;

59. „TARGET számla”;

60. „TARGET tagrendszer”;

61. „TARGET koordinátor”;

62. „kapcsolódó rendszer TARGET azonnali fizetéskiegyenlítésre (TIPS) irányuló kiegyenlítési eljárása” (TIPS AS kiegyenlítési eljárás);

63. „kapcsolódó rendszer TARGET azonnali fizetéskiegyenlítésre (TIPS) szolgáló technikai számlája” (TIPS AS technikai számla);

64. TARGET kiegyenlítésmenedzser

65. „TARGET2-Securities” (T2S);

66. „TARGET műszaki üzemzavara”;

3. cikk

TARGET tagrendszerek

(1) A TARGET jogilag több fizetési rendszerként épül fel; e rendszerek alkotják a TARGET tagrendszereit.

(2) Minden eurorendszerbeli KB saját TARGET tagrendszert üzemeltet.

(3) Minden TARGET tagrendszer a 98/26/EK európai parlamenti és tanácsi irányelvet ( 1 ) végrehajtó vonatkozó nemzeti jogszabályok alapján ilyenként kijelölt rendszer.

(4) A TARGET tagrendszerek neve kizárólag a „TARGET” kifejezés és az érintett eurorendszerbeli KB vagy az ilyen eurorendszerbeli KB tagállama nevének vagy rövidítésének összetételéből áll. Az EKB TARGET tagrendszerének neve TARGET-ECB.

4. cikk

Azon tagállamok NKB-inak csatlakozása, amelyek pénzneme nem az euro

Azon tagállamok NKB-i, amelyek pénzneme nem az euro, csak akkor csatlakozhatnak a TARGET-hez, ha megállapodást kötnek az eurorendszerbeli KB-kkal. Az ilyen megállapodásnak tartalmaznia kell azt, hogy a csatlakoztatott NKB meg fog felelni ennek az iránymutatásnak, a közösen megállapított, megfelelő előírások és módosítások figyelembevételével.

5. cikk

KBER-en belüli tranzakciók

A Központi Bankok Európai Rendszerén (KBER) belüli, euróban denominált tranzakciókat a TARGET-en keresztül kell feldolgozni, azon fizetések kivételével, amelyeknek adott esetben levelezőbanki számlák útján történő feldolgozására a KB-k kétoldalú megállapodást kötöttek.

6. cikk

Eurorendszeren belüli kötelezettségek és követelések

(1) Az eltérő TARGET tagrendszerek résztvevői közötti átutalási megbízások kiegyenlítése automatikusan aggregálásra és kiigazításra kerül, hogy az egyes eurorendszerbeli NKB-k EKB-val szemben fennálló egyetlen kötelezettségének vagy követelésének részét képezze. Az egyes eurorendszerbeli NKB-k EKB-val szembeni követelése vagy kötelezettsége naponta kiigazításra kerül az adott eurorendszerbeli NKB könyveiben szereplő összes TARGET számla napvégi egyenlege deltájának felhasználásával.

(2) Számviteli és adatszolgáltatási célra minden egyes euroövezeti NKB számlát vezet a saját TARGET tagrendszere és más tagrendszerek közötti átutalási megbízások kiegyenlítéséből eredő, az EKB felé fennálló kötelezettsége vagy követelése nyilvántartására.

(3) Az EKB könyveiben minden egyes euroövezeti NKB részére számlát nyit az adott euroövezeti NKB EKB felé fennálló kötelezettségének vagy követelésének a nap végén történő kimutatására.







II. SZAKASZ

IRÁNYÍTÁS

7. cikk

Irányítási szintek

(1) A Központi Bankok Európai Rendszere és az Európai Központi Bank Alapokmánya (a továbbiakban: a KBER Alapokmánya) 8. cikkének sérelme nélkül a TARGET irányítása háromszintes irányítási rendszeren alapul. A Kormányzótanácshoz (1. szint), a 2. szinthez tartozó technikai és operatív irányítási szervhez és a 3. szinthez tartozó NKB-khoz rendelt feladatokat a II. melléklet határozza meg.

(2) A Kormányzótanács felel a TARGET irányításáért, vezetéséért és ellenőrzéséért. Az 1. szinthez rendelt feladatok a Kormányzótanács kizárólagos hatáskörébe tartoznak.

(3) A KBER Alapokmánya 12.1. cikkének harmadik bekezdésével összhangban az eurorendszerbeli KB-k felelősek a 2. szinthez rendelt feladatokért, a Kormányzótanács által meghatározott általános kereteken belül. A Kormányzótanács létrehozott egy a 2. szinthez tartozó szervet, és azt az eurorendszerbeli KB-k a TARGET-hez kapcsolódó bizonyos technikai és operatív irányítási feladatokkal bízták meg.

(4) Az eurorendszerbeli KB-k az egymás közötti belső szervezést a megfelelő megállapodások megkötése révén végzik.

(5) A KBER Alapokmánya 12.1. cikkének harmadik bekezdésével összhangban a 3. szinthez tartozó NKB-k felelősek a 3. szinthez rendelt feladatokért, a Kormányzótanács által meghatározott általános kereteken belül.

(6) A 3. szinthez tartozó NKB-k a 3. szinthez tartozó NKB-k szolgáltatásainak nyújtását szabályozó megállapodásokat kötnek az eurorendszerbeli KB-kkel. Az ilyen megállapodásokban adott esetben a csatlakoztatott NKB-k is részt vesznek.

(7) Az eurorendszer mint a T2S szolgáltatások nyújtója, valamint az eurorendszerbeli KB-k mint a vonatkozó nemzeti TARGET tagrendszerük üzemeltetői megállapodást kötnek, amely szabályozza az eurorendszer által a T2S DCA-k működtetése tekintetében az eurorendszerbeli KB-k részére nyújtott szolgáltatásokat. Adott esetben a csatlakoztatott NKB-k is kötnek ilyen megállapodásokat.







III. SZAKASZ

A TARGET ÜZEMELTETÉSE

8. cikk

Rendszertámogató szolgálat

Minden eurorendszerbeli KB rendszertámogató szolgálatot hoz létre és tart fenn, amely támogatást nyújt a vonatkozó nemzeti TARGET tagrendszere résztvevőinek. A támogató szolgálatot legalább közép-európai idő szerint 07:00 és 18:15 között biztosítani kell. Ez az eurorendszer tartalékperiódusának utolsó napján közép-európai idő szerint 18:30-ig meghosszabbodik.

9. cikk

A TARGET-ben való részvétel Harmonizált Feltételei

(1) Minden euroövezeti NKB a TARGET-ben való részvétel I. mellékletben foglalt Harmonizált Feltételeit végrehajtó szabályozást fogad el, oly módon, hogy az abban használt azon kifejezések, amelyek a III. mellékletben felsorolásra kerülnek, a III. mellékletben meghatározott jelentéssel bírjanak. E szabályozások kizárólag az érintett euroövezeti NKB és résztvevői közötti, a TARGET számlák nyitása és vezetése vonatkozásában fennálló viszonyra vonatkoznak.

(2) 2023. november 20-tól az eurorendszerbeli KB-k a TARGET-ben való részvételre jogosult résztvevők számára az ezen iránymutatás hatálya alá tartozó szolgáltatások nyújtása céljára nem nyitnak a TARGET számláktól eltérő számlákat, az alábbi kivételekkel: a) számlák a TARGET-ben való részvétel Harmonizált Felételei I. melléklete I. része 4. cikke (2) bekezdésének a) és b) pontjában felsorolt résztvevők számára; b) olyan számlák, amelyeken napközben pénzeszközöket tartanak, kizárólag a készpénzelhelyezés és bevonás céljára; c) a lefoglalt pénzeszközök vagy harmadik fél hitelező javára elzálogosított pénzeszközök, vagy az (EU) 2021/378 európai központi banki rendelet (EKB/2021/1) ( 2 ) 3. cikke (1) bekezdésének d) pontjában említett pénzeszközök tartására használt számlák; d) a valamely NKB által üzemeltetett rendszerek résztvevői által használt, valamint az SCT Inst modellnek megfelelő azonnali fizetések elszámolásához használt számlák.

(3) Az EKB a TARGET-ben való részvétel I. mellékletben foglalt Harmonizált Feltételeinek végrehajtása révén elfogadja a TARGET-ECB szabályait, az alábbi kivételekkel: a) a TARGET-ECB elszámolási és kiegyenlítési szolgáltatásokat csak elszámolási és kiegyenlítési szervezetek számára nyújt, beleértve az Európai Gazdasági Térségen (EGT) kívül letelepedett jogalanyokat, feltéve, hogy ez utóbbiakat illetékes hatóság felügyeli és a TARGET-ECB-hez való hozzáférésüket a Kormányzótanács jóváhagyta; b) a TARGET-ECB nem biztosít napközbeni hitelt vagy automatikus fedezetképzést.

(4) Az eurorendszerbeli KB-k által a TARGET-ben való részvétel Harmonizált Feltételeinek végrehajtására elfogadott szabályozásokat nyilvánosságra kell hozni.

(5) Az eurorendszerbeli KB-k nemzeti jogi korlátok alapján a TARGET-ben való részvétel Harmonizált Feltételeitől való eltéréseket kérhetnek. A Kormányzótanács eseti alapon megvizsgálja az ilyen kérelmeket és adott esetben engedélyezi az eltérést.

(6) Az EKB a vonatkozó monetáris megállapodásnak megfelelően meghatározhatja az I. melléklet I. része 4. cikke (2) bekezdésének e) pontjában említett jogalanyok TARGET-ben való részvételének megfelelő feltételeit.

(7) Az eurorendszerbeli KB-k nem engedik meg, hogy valamely jogalany TARGET tagrendszerükben címezhető BIC-birtokos vagy elérhető fél legyen, amennyiben e jogalany olyan TARGET számlatulajdonoson keresztül jár el, amely valamely tagállam NKB-ja, de nem eurorendszerbeli KB vagy csatlakoztatott NKB.

(8) Az eurorendszerbeli KB nem vesz nyilvántartásba olyan címezhető BIC-birtokosokat, amelyek az I. melléklet I. részének 4. cikkében foglaltak szerint jogosultak a TARGET-ben való részvételre, a saját fióktelepeik és az I. melléklet I. része 4. cikke (2) bekezdésének a) és b) pontjában felsorolt jogalanyok kivételével.

(9) Az eurorendszerbeli KB-k – a kapcsolódó rendszerekkel összefüggő szabályok kivételével – a TARGET-ben való részvétel Harmonizált Feltételeiben foglalt szabályok mellett nem hajtanak végre a TARGET-ben való részvétellel összefüggő további szabályokat. A TARGET használatáért vagy a TARGET-tel összefüggésben nem számíthatók fel más díjak, mint amelyek az I. melléklet VI. függelékében szerepelnek, egy adott MCA valamely NKB általi (az I. melléklet II. részének 2. cikkében foglaltak szerinti) közös kezeléséhez kapcsolódó szolgáltatásokért felszámított díjak kivételével, amennyiben az eurorendszerbeli KB nyújtja e szolgáltatásokat. Az MCA közös kezelését kínáló eurorendszerbeli KB az e szolgáltatásokért felszámított díjai megállapítása során tiszteletben tartja a teljes költségmegtérülés elvét, és legalább az e szolgáltatásokból eredő teljes költségeket továbbhárítja.

(10) A (9) bekezdéstől eltérően az eurorendszerbeli KB-k meghatározhatnak további szabályokat a készpénzfedezetként nyújtott vagy fedezeti alap részét képező pénzeszközök tartására nyitott TARGET számlák tekintetében.

10. cikk

Napközbeni hitel – automatikus fedezetképzés

(1) Az euroövezeti NKB-k napközbeni hitelt nyújthatnak valamely résztvevőnek. A napközbeni hitel csak a résztvevő elsődleges MCA-ján nyújtható, és csak a napközbeni hitel nyújtására vonatkozó, az I. melléklet II. részében foglalt szabályokat végrehajtó szabályozással összhangban. Nem nyújtható napközbeni hitel annak a résztvevőnek, amelynek az eurorendszer monetáris politikai műveleteiben ügyfélként való elfogadhatóságát felfüggesztették vagy megszüntették.

(2) A napközbeni hitelhez hozzáféréssel rendelkező résztvevő kérelmére az euroövezeti NKB-k automatikus fedezetképzési eszközt kínálnak a T2S DCA-k tekintetében, feltéve, hogy ez az automatikus fedezetképzési műveletek I. melléklet IV. részében megállapított feltételei szerint történik.

(3) Nem jogosultak napközbeni hitelre vagy automatikus fedezetképzésre az olyan résztvevők, amelyek az Európai Unió Tanácsa vagy a tagállamok által a Szerződés 65. cikke (1) bekezdésének b) pontja, 75. cikke vagy 215. cikke alapján elfogadott korlátozó intézkedések hatálya alatt állnak, amely intézkedések végrehajtása az érintett euroövezeti NKB véleménye szerint – az EKB tájékoztatását követően – összeegyeztethetetlen a TARGET zavartalan működésével.

(4) Az euroövezeti NKB-k az I. melléklet II. része 10. cikke (2) bekezdésének d) pontjában foglaltak szerint napközbeni hitelt nyújthatnak kapcsolódó rendszereknek, feltéve, hogy a megállapodást előzetesen benyújtották a Kormányzótanácshoz és azt a Kormányzótanács jóváhagyta.

(5) Az euroövezeti NKB-k az I. melléklet II. része 10. cikkének (5) bekezdésében foglalt feltételek mellett egynapos hitelt nyújthatnak bizonyos erre jogosult központi szerződő feleknek, feltéve, hogy a kérelmet előzetesen benyújtották a Kormányzótanácshoz és azt a Kormányzótanács jóváhagyta.

(6) A Kormányzótanács az érintett euroövezeti NKB javaslatára mentesítheti az I. melléklet II. része 10. cikke (2) bekezdésének b) pontjában említett államkincstárakat a napközbeni hitelben részesülés előtt megfelelő fedezet adására vonatkozó kötelezettség alól.

(7) Amennyiben egy euroövezeti NKB úgy határoz, hogy az I. melléklet II. része 13. cikke (1) bekezdésének c) pontjában vagy az I. melléklet IV. része 11. cikkében foglaltak szerint prudenciális okból felfüggeszti, korlátozza vagy megszünteti valamely résztvevő napközbeni hitelhez vagy automatikus fedezetképzéshez való hozzáférését, erről írásban azonnal értesíti az EKB-t, a többi euroövezeti NKB-t és a csatlakoztatott NKB-ket. A Kormányzótanács adott esetben dönt a meghozott intézkedések valamennyi TARGET tagrendszerben való egységes végrehajtásáról.

(8) Amennyiben valamely ügyfél monetáris politikai eszközökhöz való hozzáférése az (EU) 2015/510 európai központi banki iránymutatás (EKB/2014/60) ( 3 ) 158. cikkét végrehajtó nemzeti rendelkezésekkel összhangban prudenciális vagy egyéb okból felfüggesztésre, korlátozásra vagy kizárásra kerül, az érintett euroövezeti NKB e döntést a napközbeni hitelhez való hozzáférés tekintetében az érintett euroövezeti NKB által alkalmazott szerződéses vagy szabályozási rendelkezéseknek megfelelően hajtja végre.

(9) Amennyiben valamely euroövezeti NKB úgy határoz, hogy az I. melléklet II. része 13. cikkének (3) bekezdésével vagy az I. melléklet IV. részének 11. cikkével összhangban felfüggeszti, korlátozza vagy megszünteti az eurorendszer valamely monetáris politikai ügyfele napközbeni hitelhez vagy automatikus fedezetképzéshez való hozzáférését, ez a határozat az EKB Kormányzótanácsa általi jóváhagyásig nem lép hatályba.

(10) A (9) bekezdéstől eltérően sürgős esetben az euroövezeti NKB azonnali hatállyal felfüggesztheti az eurorendszer valamely monetáris politikai ügyfele napközbeni hitelhez és/vagy automatikus fedezetképzési eszközhöz való hozzáférését. Ilyen esetekben az érintett euroövezeti NKB erről írásban azonnal értesíti az EKB Kormányzótanácsát. Az EKB Kormányzótanácsa hatáskörrel rendelkezik az euroövezeti NKB intézkedésének visszavonására. Ha azonban az EKB Kormányzótanácsa az értesítés kézhezvételétől számított tíz üzleti napon belül nem küldi meg az euroövezeti NKB-nak az e visszavonásról szóló értesítést, úgy kell tekinteni, hogy az EKB Kormányzótanácsa az euroövezeti NKB döntését jóváhagyta.

(11) Az EKB Kormányzótanácsa dönthet úgy, hogy elengedi vagy mérsékli az I. melléklet II. része 12. cikkének (4) bekezdésében foglalt szankciókat, ha a szóban forgó jogalany napvégi tartozik egyenlege vis maiornak és/vagy a TARGET – III. mellékletben meghatározottak szerinti – műszaki üzemzavarának tudható be.

11. cikk

A kapcsolódó rendszerekre vonatkozó további feltételek

(1) Az érintett eurorendszerbeli KB és a kapcsolódó rendszerek, köztük az eurorendszerbeli KB-k által üzemeltetett kapcsolódó rendszerek közötti viszonyra a 9. cikk (1)–(9) bekezdésének rendelkezései mellett a következőket kell alkalmazni.

(2) Az eurorendszerbeli KB-k központi banki pénzben történő pénzeszköz-átutalási szolgáltatásokat nyújtanak az ilyen minőségben eljáró kapcsolódó rendszer részére. E szolgáltatások nyújthatók: a) a TIPS AS kiegyenlítési eljárás útján, kizárólag az SCT Inst modell szerinti azonnali fizetések vagy a közel azonnali fizetések kapcsolódó rendszer könyveiben történő kiegyenlítésének támogatása érdekében; vagy b) az RTGS AS kiegyenlítési eljárások útján, minden egyéb esetre.

(3) Az eurorendszerbeli KB-k kivételesen, a II. mellékletben említett, 2. szinthez tartozó szerv jóváhagyását követően jóváhagyhatják RTGS DCA kapcsolódó rendszer általi használatát, kivéve az SCT Inst modell szerinti azonnali fizetések kiegyenlítése vonatkozásában. Az engedélyezés iránti kérelem tartalmazza a kapcsolódó rendszer indokolással ellátott kérelmét. Amennyiben a kérelemnek helyt adnak, az I. melléklet VI. függelékének 4. szakaszában foglalt díjképzés alkalmazandó.

(4) Az eurorendszerbeli KB alszámlát nyit bármely olyan kiegyenlítő bank kérelmére, amelynek részére RTGS DCA-t vezet, amennyiben a kiegyenlítő bank kapcsolódó rendszere részt vesz vagy az adott eurorendszerbeli KB TARGET tagrendszerében, vagy más TARGET tagrendszerben.

(5) Az eurorendszerbeli KB-k az I. mellékletben foglalt feltételek mellett a kapcsolódó rendszerek TARGET-ben való részvételével összefüggő olyan feltételeket határozhatnak meg, amelyek a következőkre vonatkoznak: a) üzletmenet-folytonosság és vészhelyzeti eljárások; b) a TARGET számlán tartott pénzeszközökhöz fűződő jogosultság jellege, amennyiben a tartott pénzeszközök nem képezik a kapcsolódó rendszer vagyonának részét; c) a KB-nek a kapcsolódó rendszer által vagy annak nevében fenntartott TARGET számlákon fennálló zálogjoga és beszámítási joga; d) a felhalmozódott kamat gyűjtése és felosztása; e) a kapcsolódó rendszerekre vagy a kapcsolódó rendszerek kiegyenlítő bankjaira vonatkozó szabályozási (többek között felvigyázási) követelmények (a külföldi szabályozó hatóságok által alkalmazott követelményeket is beleértve); f) információcsere az eurorendszer szakpolitikáinak való megfelelés ellenőrzése érdekében.

(6) Az eurorendszerbeli KB-k információcserét folytatnak a kapcsolódó rendszer kiegyenlítési eljárása során bekövetkező minden jelentős eseményt illetően.

12. cikk

Finanszírozás és költségmódszertan

(1) A Kormányzótanács meghatározza a TARGET finanszírozására vonatkozó szabályokat.

(2) A Kormányzótanács közös eurorendszerbeli költségmódszertan alkalmazásával meghatározza a TARGET árképzési struktúráját.

13. cikk

Biztonsági rendelkezések

Az eurorendszerbeli KB-k megfelelnek a Kormányzótanács által meghatározott, a TARGET-re vonatkozó biztonságpolitikát, biztonsági követelményeket és ellenőrzéseket megállapító intézkedéseknek, többek között a kiberreziliencia és az információbiztonság vonatkozásában.

14. cikk

Ellenőrzési szabályok

Az ellenőrzési értékeléseket a Kormányzótanács KBER ellenőrzési politikájában meghatározott elvekkel és szabályokkal összhangban kell elvégezni.

15. cikk

Kötelezettségek felfüggesztés vagy megszüntetés esetén

(1) Az eurorendszerbeli KB-k bármikor előzetes értesítés nélkül azonnal megszüntetik vagy felfüggesztik a résztvevő adott TARGET tagrendszerben való részvételét, ha: a) a résztvevővel szemben fizetésképtelenségi eljárás indul; vagy b) a résztvevő már nem felel meg az adott TARGET tagrendszerben való részvételre vonatkozó csatlakozási feltételeknek.

(2) Ha az eurorendszerbeli KB az (1) bekezdésnek megfelelően vagy a 17. cikkel összhangban prudenciális okból felfüggeszti vagy megszünteti valamely résztvevő TARGET-ben való részvételét, arról – az összes alábbi információ megadásával – azonnal értesíti az összes eurorendszerbeli KB-t: a) a résztvevő neve és BIC-je; b) azok az információk, amelyekre az euroövezeti NKB a döntését alapította, beleértve az érintett felügyeleti hatóságtól kapott információkat vagy véleményt; c) a meghozott intézkedés és alkalmazásának javasolt időtartama. Az eurorendszerbeli KB – valamely másik eurorendszerbeli KB kérésére – megosztja az ilyen résztvevővel kapcsolatos információkat, beleértve a résztvevőnek címzett átutalási megbízásokra vonatkozó információkat.

(3) Az az eurorendszerbeli KB, amely valamely résztvevő TARGET tagrendszerében való részvételét az (1) bekezdés szerint megszüntette vagy felfüggesztette, felelősséggel tartozik a többi eurorendszerbeli KB-val szemben abban az esetben, ha: a) a későbbiekben engedélyezi az azon résztvevőnek címzett átutalási megbízások kiegyenlítését, amelynek részvételét felfüggesztették vagy megszüntették; vagy b) nem tesz eleget az (1) és a (2) bekezdésben megjelölt kötelezettségeknek.

(4) Az az eurorendszerbeli KB, amely valamely résztvevőnek a TARGET tagrendszerében való részvételét az (1) bekezdés a) pontja alapján felfüggesztette, az adott résztvevőtől származó átutalási megbízásokat csak a résztvevői képviselőinek utasításai alapján dolgozza fel, ideértve az illetékes hatóság vagy bíróság által kijelölt képviselőket, például a résztvevő vagyonfelügyelőjét, illetve illetékes hatóság vagy bíróság végrehajtható, a fizetések feldolgozásának módjára vonatkozó utasításokat tartalmazó határozata alapján. Az eurorendszerbeli KB visszautasít minden, a felfüggesztett résztvevő TIPS DCA-iról származó kimenő átutalási megbízást.

16. cikk

A TARGET-ben való részvétel iránti kérelem prudenciális okból történő elutasítására vonatkozó eljárások

Amennyiben egy eurorendszerbeli KB az I. melléklet I. része 5. cikke (5) bekezdésének c) pontja szerint prudenciális okból elutasít egy, a TARGET-hez való csatlakozás iránti kérelmet, az eurorendszerbeli KB az elutasításról haladéktalanul értesíti a többi eurorendszerbeli KB-t.

17. cikk

A TARGET-ben való részvételnek, valamint a napközbeni hitelhez és az automatikus fedezetképzéshez való hozzáférésnek prudenciális okból történő felfüggesztésére, korlátozására vagy megszüntetésére vonatkozó eljárások

1. Amennyiben egy euroövezeti NKB prudenciális okból felfüggeszti, korlátozza vagy megszünteti a résztvevőnek a napközbeni hitelhez való hozzáférését az I. melléklet II. része 13. cikke (1) bekezdésének c) pontja alapján vagy az automatikus fedezetképzéshez való hozzáférését az I. melléklet IV. részének 11. cikke alapján, vagy egy eurorendszerbeli KB felfüggeszti vagy megszünteti a résztvevő TARGET-ben való részvételét az I. melléklet I. része 25. cikke (2) bekezdésének e) pontja alapján, a határozatnak lehetőség szerint valamennyi TARGET tagrendszerben egyidejűleg kell hatályba lépnie.

2. Az euroövezeti NKB a 15. cikk (2) bekezdése szerinti információkat haladéktalanul megküldi az euroövezeti NKB tagállama illetékes felügyeleti hatóságainak, azzal a kéréssel, hogy a felügyeleti hatóságok osszák meg az információkat olyan más tagállamok felügyeleti hatóságaival, amelyekben a résztvevőnek leányvállalata vagy fióktelepe van. A többi euroövezeti NKB az (1) bekezdés szerinti határozat figyelembevételével meghozza a megfelelő intézkedéseket és azokról haladéktalanul tájékoztatja az EKB-t.

3. Az EKB Igazgatósága javaslatot tehet a Kormányzótanácsnak az (1) és a (2) bekezdés szerinti intézkedések egységes végrehajtásának biztosítására irányuló határozat meghozatalára.

4. Azon tagállamok euroövezeti NKB-i, amelyekben a határozatot végre kell hajtani, tájékoztatják a résztvevőt a határozatról, és meghozzák az összes szükséges végrehajtási intézkedést.

18. cikk

Az eurorendszerbeli KB-k közigazgatási vagy korlátozó intézkedésekkel összefüggésben történő együttműködésére vonatkozó eljárások

Az I. melléklet I. része 29. cikke (3) bekezdésének végrehajtásával összefüggésben:

1. minden eurorendszerbeli KB haladéktalanul megosztja az összes esetlegesen érintett KB-val a javasolt átutalási megbízással összefüggésben kapott valamennyi információt, az ugyanazon résztvevő különböző számlái közötti likviditásátvezetési megbízások kivételével;

2. minden olyan eurorendszerbeli KB, amely valamely résztvevőtől bizonyítékot kap valamely illetékes hatósághoz tett bejelentésről vagy e hatóságtól kapott hozzájárulásról, haladéktalanul továbbítja az ilyen bizonyítékot minden olyan KB-nak, amely a fizető fél vagy adott esetben a kedvezményezett pénzforgalmi szolgáltatójaként jár el;

3. a fizető fél pénzforgalmi szolgáltatójaként eljáró eurorendszerbeli KB ezt követően haladéktalanul értesíti a fizető felet arról, hogy beviheti a vonatkozó átutalási megbízást a TARGET-be.

19. cikk

Üzletmenet-folytonosság és vészhelyzeti eljárások

(1) Ha a TARGET rendes működését befolyásoló esemény következik be, az érintett eurorendszerbeli KB azonnal értesíti a TARGET koordinátort, aki az érintett eurorendszerbeli KB TARGET kiegyenlítési menedzserével együtt dönt a további megteendő intézkedésekről.

(2) Az eurorendszerbeli KB-k a valamely résztvevőhöz kapcsolódó, az I. melléklet IV. függelékének 2.4., 3.3 vagy 4.2 szakaszában hivatkozott leállást a leállás kezdetétől számított 30 percen belül vagy a leállás észlelését követő első alkalommal jelenti a TARGET koordinátornak, ha a leállás érintheti a TARGET működését, rendszerkockázatot okozhat, vagy ha a résztvevőt az eurorendszerbeli KB-k rendszeresen aktualizált és az EKB honlapján közzétett kritériumok alapján kritikus résztvevőként jelölték ki.

(3) Az eurorendszerbeli KB-k kivételes körülmények között – többek között a valamely kapcsolódó rendszert érintő leállás miatt – dönthetnek úgy, hogy megváltoztatják a TARGET menetrendjét. Az ilyen döntést az eurorendszerbeli KB-k együttesen hozzák meg.

(4) Bármely más olyan esemény esetében, amely befolyásolhatja a TARGET rendes működését, az érintett eurorendszerbeli KB figyelemmel kíséri és kezeli az ilyen eseményeket a TARGET zavartalan működésére történő átgyűrűzés megelőzése érdekében.

(5) Az eurorendszerbeli KB-k a Vészhelyzeti Megoldáshoz való összeköttetést tartanak fenn.

20. cikk

Az igények kezelése a TARGET megtérítési rendszerben

(1) A Kormányzótanács eltérő döntése hiányában az I. melléklet II. függelékében foglalt megtérítési eljárást e cikkel összhangban kell lebonyolítani.

(2) A megtérítési igényt benyújtó résztvevő KB-ja elvégzi az igény előzetes értékelését, és az értékeléssel kapcsolatban kommunikál a résztvevővel. Amennyiben az igények értékeléséhez szükséges, a KB részére a többi érintett KB is segítséget nyújt. Az érintett KB a függő igényekről tájékoztatja az EKB-t és az összes érintett KB-t, amint tudomást szerez azokról.

(3) A TARGET műszaki üzemzavarát követő kilenc héten belül az igényt benyújtó résztvevő KB-ja előzetes értékelési jelentést készít, amely tartalmazza a kapott igény KB általi értékelését, és azt megküldi az EKB-nak és az összes érintett KB-nak.

(4) A Kormányzótanács az előzetes értékelési jelentés kézhezvételétől számított öt héten belül elvégzi a kapott igények végső értékelését, és határoz az érintett résztvevőknek teendő megtérítési ajánlatokról. Az EKB a végső értékelés befejezését követő öt üzleti napon belül közli a végső értékelés eredményét az érintett KB-kkal. Ezek a KB-k haladéktalanul értesítik résztvevőiket a végső értékelés eredményéről, és adott esetben a megtérítési ajánlat részleteiről, az elfogadó levél formanyomtatványának kíséretében.

(5) Az I. melléklet II. függeléke 4. szakasza d) pontjának utolsó mondatában említett határidő lejártától számított két héten belül a KB tájékoztatja az EKB-t és az összes érintett KB-t arról, hogy mely megtérítési ajánlatokat fogadták el és melyeket utasították el.

(6) A KB-k tájékoztatják az EKB-t a résztvevőik által a TARGET megtérítési rendszeren kívül, de a TARGET műszaki üzemzavarával összefüggésben hozzájuk benyújtott valamennyi igényről.

21. cikk

A TARGET műszaki üzemzavara által okozott veszteségek kezelése

(1) A TARGET műszaki üzemzavara esetén: a) A fizető fél oldalán minden olyan KB, amelynél a fizető fél betétet helyezett el, bizonyos pénzügyi előnyhöz jut, amelynek összege az eurorendszer betéti rendelkezésre állásának a TARGET műszaki üzemzavara idejére történő igénybevételében bekövetkezett marginális növekedésre az eurorendszer fő refinanszírozási műveleteinek kamatlábával és a betéti kamatlábbal számított kamat különbsége, legfeljebb a ki nem egyenlített átutalási megbízások összegéig. Amennyiben a fizető félnél olyan többlet pénzeszközök maradnak, amelyekre nem kap kamatot, a pénzügyi előny a TARGET műszaki üzemzavarának idejére a nem kamatozó többlet pénzeszközökre az eurorendszer fő refinanszírozási műveleteinek kamatlábával számított kamatnak felel meg, legfeljebb a ki nem egyenlített átutalási megbízások összegéig. b) A kedvezményezett oldalán az a KB, amelytől a kedvezményezett az aktív oldali rendelkezésre állás igénybevételével hitelt vett fel, bizonyos pénzügyi előnyhöz jut, amelynek összege az aktív oldali rendelkezésre állásnak a TARGET műszaki üzemzavara idejére történő igénybevételében bekövetkezett marginális növekedésre az aktív oldali rendelkezésre állás kamatlábával és az eurorendszer fő refinanszírozási műveleteinek kamatlábával számított kamat különbsége, legfeljebb a ki nem egyenlített átutalási megbízások összegéig.

(2) Az EKB-nál jelentkező pénzügyi előny a következőknek felel meg: a) a csatlakoztatott NKB-kkal kapcsolatban jelentkező jövedelmek, amelyek e csatlakoztatott NKB-k napvégi egyenlegeinek az EKB-val való viszonyban történő eltérő kamatozásából származnak; és b) azon késedelmi kamat összege, amelyet az EKB a csatlakoztatott NKB-któl kap abban az esetben, ha valamely csatlakoztatott NKB – az eurorendszerbeli KB és a csatlakoztatott NKB-k közötti megállapodásban foglaltaknak megfelelően – bírságot szab ki a résztvevőre a napközbeni hitel időben történő visszafizetésének elmulasztása miatt.

(3) Az (1) és a (2) bekezdésben említett pénzügyi előnyöket a KB-k összesítik, és az ebből eredő összesített összeg az azon KB-k részére történő visszafizetésre kerül felhasználásra, amelyeknél a résztvevőiknek nyújtott megtérítésekből eredő költségek merülnek fel. A KB-k további pénzügyi előnyét vagy a résztvevőiknek nyújtott megtérítésekből eredő további költségeket fel kell osztani az eurorendszerbeli KB-k között az EKB tőkejegyzési kulcsában való részesedésüknek megfelelően.

22. cikk

Az alszámlákon lévő pénzeszközökkel kapcsolatos biztosítéki jogok és az eurorendszeren belüli garancia

(1) A „C” RTGS AS kiegyenlítési eljáráshoz kapcsolódó AS átutalási megbízások kiegyenlítése céljára minden eurorendszerbeli KB, amely alszámlákat nyitott RTGS DCA-tulajdonosai részére, biztosítja, hogy az ezen alszámláknak a kapcsolódó rendszer kiegyenlítési ciklusa kezdetének időpontjában fennálló egyenlegét (beleértve az egyenleg azon növekedését vagy csökkenését, amely a rendszerek közti kiegyenlítéssel kapcsolatos fizetések alszámlákon történő jóváírásából, illetve az alszámlák azokkal történő megterheléséből, vagy likviditásátvezetési megbízások alszámlán történő jóváírásából ered) csak az adott „C” RTGS AS kiegyenlítési eljáráshoz kapcsolódó AS átutalási megbízások kiegyenlítésére lehessen felhasználni. Ezt nem érinti az érintett RTGS DCA-tulajdonossal szembeni fizetésképtelenségi eljárás és az ezen RTGS DCA-tulajdonos alszámlájára vonatkozó egyedi végrehajtási intézkedés.

(2) Minden alkalommal, amikor likviditást vezetnek át az RTGS DCA-tulajdonos alszámlájára, és amennyiben az eurorendszerbeli KB nem azonos a kapcsolódó rendszer KB-jával, ez az eurorendszerbeli KB a kapcsolódó rendszer által (a „ciklus kezdete” üzenet révén) küldött értesítésre visszaigazolja az érintett kapcsolódó rendszer számára az alszámlán lévő egyenleget, és ezzel e konkrét egyenleg mértékéig garantálja a fizetést a kapcsolódó rendszer KB-ja számára. Az egyenleg kapcsolódó rendszer számára történő e visszaigazolása egyúttal magában foglalja a kapcsolódó rendszer KB-jának jogilag kötelező erejű szándéknyilatkozatát arról, hogy ez utóbbi a visszaigazolt egyenleg mértékéig garantálja a fizetést a kapcsolódó rendszer számára. Ezen egyenleg – a rendszerek közötti kiegyenlítésű AS átutalási megbízások alszámán történő jóváírásakor vagy az alszámla azokkal történő megterhelésekor, vagy likviditásátvezetések alszámlán történő jóváírásakor történő – növekedésének vagy csökkenésének visszaigazolásával mind az az eurorendszerbeli KB, amely nem a kapcsolódó rendszer KB-ja, mind a kapcsolódó rendszer KB-ja kijelenti, hogy a garancia a fizetés összegének megfelelően nő vagy csökken. Mindkét garancia visszavonhatatlan, feltétlen és első felhívásra fizetendő. Mindkét garancia a kapcsolódó rendszer által küldött, a kiegyenlítés megtörténtéről szóló („ciklus vége” üzenettel történő) értesítéssel jár le.







IV. SZAKASZ

ÁTMENETI ÉS ZÁRÓ RENDELKEZÉSEK

23. cikk

Vitarendezés és alkalmazandó jog

(1) Az eurorendszerbeli KB-k között ezen iránymutatással kapcsolatban felmerülő vita esetén az érintett felek megkísérlik a vitának a KBER-en belüli vitarendezési eljárásról szóló egyetértési megállapodással összhangban történő rendezését.

(2) Az (1) bekezdéstől eltérően, ha a 2. szint és a 3. szint közötti feladatmegosztással kapcsolatos vita az érintett felek közötti megállapodással nem rendezhető, a vitát a Kormányzótanács rendezi.

(3) Az (1) bekezdésben említett típusú viták esetén a felek vonatkozó jogait és kötelezettségeit elsősorban az ebben az iránymutatásban rögzített szabályok és eljárások határozzák meg. A TARGET tagrendszerek közötti átutalási megbízásokra vonatkozó viták esetében a kedvezményezett eurorendszerbeli KB-jának székhelye szerinti tagállam joga kiegészítő jelleggel alkalmazandó, amennyiben nem ütközik ezzel az iránymutatással.

24. cikk

A 2013/47/EU iránymutatás (EKB/2012/27) hatályon kívül helyezése

▼M1

(1) Az EKB/2012/27 iránymutatás 2023. március 20-ével hatályát veszti.

▼B

(2) A hatályon kívül helyezett iránymutatásra történő hivatkozásokat erre az iránymutatásra történő hivatkozásként kell értelmezni.

25. cikk

Hatálybalépés és végrehajtás

(1) Ez az iránymutatás az azon tagállamok nemzeti központi bankjaival] történő közlésének napján lép hatályba[, amelyek pénzneme az euro.

▼M1

(2) Az eurorendszerbeli központi bankoknak 2023. március 20-tól kell megfelelniük ennek az iránymutatásnak.

▼B

(3) ►M1 ◄ Az ezen intézkedések szövegét és az azokhoz kapcsolódó eszközöket legkésőbb 2022. április 19-ig megküldik az EKB-nak. Azon tagállamok nemzeti központi bankjai, amelyek pénzneme az euro kötelesek meghozni az ezen iránymutatásnak való megfeleléshez szükséges intézkedéseket és azokat 2023. március 20-tól alkalmazni.Az ezen intézkedések szövegét és az azokhoz kapcsolódó eszközöket legkésőbb 2022. április 19-ig megküldik az EKB-nak.

26. cikk

Vegyes és átmeneti rendelkezések

(1) A 25. cikk (2) bekezdésében megjelölt napon a résztvevő: a) TARGET2 PM-számlákon található egyenlegei átutalásra kerülnek a résztvevő által megjelölt vonatkozó MCA-kra; b) TARGET2 TIPS DCA-i TIPS DCA-kká válnak; c) TARGET2 T2S DCA-i T2S DCA-kká válnak; d) AS kiegyenlítési eljárások céljára szolgáló TARGET2 technikai számlái, TARGET2 TIPS AS technikai számlái és TARGET2 garanciaalap-számlái RTGS AS technikai számlákká, TIPS AS technikai számlákká és AS garanciaalap-számlákká válnak; e) ügyfélszámlákon található egyenlegei átutalásra kerülnek a résztvevő által megjelölt vonatkozó MCA-kra.

(2) A résztvevők nem szenvednek veszteséget és nem tesznek szert nyereségre az egyenlegek (1) bekezdés szerinti átutalása következtében.

(3) A különböző TARGET2 tagrendszerek résztvevői közötti fizetések 2013/47/EU iránymutatás (EBK/2012/27) 6. cikke szerinti kiegyenlítéséből eredő, eurorendszeren belüli kötelezettségeket a továbbiakban ezen iránymutatás 6. cikkének megfelelően a TARGET-ben kell rögzíteni.

(4) Az I. melléklet I. része 5. cikke (1) bekezdésének d) és e) pontja ellenére az eurorendszerbeli KB-k által a 2013/47/EU iránymutatás (EBK/2012/27) 13. cikke vagy a 2013/47/EU iránymutatás (EBK/2012/27) II. melléklete 8. cikkének (2) bekezdése, IIA. melléklete 6. cikkének (2) bekezdése és IIB. melléklete 6. cikkének (2) bekezdése alapján kért, jogképességre, illetve országra vonatkozó vélemények ezen iránymutatás alkalmazásában is érvényesek maradnak.

(5) Az I. melléklet II. része 10. cikke (2) bekezdésének d) pontja ellenére a napközbeni hitelhez a Kormányzótanács által a 2013/47/EU iránymutatás (EBK/2012/27) III. melléklete 2. bekezdésének e) pontjának feltételei szerint biztosított hozzáférés érvényes marad.

(6) A Kormányzótanács által a „csoport” 2013/47/EU iránymutatás (EBK/2012/27)II. mellékletének 1. cikkében foglalt meghatározásával összhangban elismert csoportok ezen iránymutatás alkalmazásában továbbra is csoportként elismertek és bankcsoportnak minősülnek.

27. cikk

Címzettek, végrehajtási rendelkezések és az 1. szintnek történő jelentéstétel

(1) Ennek az iránymutatásnak címzettje az eurorendszer valamennyi központi bankja.

(2) A Kormányzótanács évente jelentést kap a 2. szinttől, amely tartalmazza a Kormányzótanács által az 1. szinthez tartozó feladatai ellátása érdekében kért információkat.









I. MELLÉKLET

A TARGET-BEN VALÓ RÉSZVÉTEL HARMONIZÁLT FELTÉTELEI

I. RÉSZ

Általános feltételek

1. cikk

Hatály

Az ezen I. részben foglalt feltételek szabályozzák a [KB neve beillesztendő] és a TARGET-[KB/országhivatkozás beillesztendő] résztvevői közötti viszonyt. A II., III., IV., V., VI. és VII. részben foglalt feltételek annyiban alkalmazandóak, amennyiben a résztvevők az e részekben leírt egy vagy több számlát kívánnak igénybe venni, és részükre ilyen számlát biztosítanak. Az e melléklet I–VII. részében foglalt feltételekre ebben az iránymutatásban együttesen „Harmonizált Feltételekként” vagy „Feltételekként” történik hivatkozás.

2. cikk

Függelékek

(1) A következő függelékek e Feltételek szerves részét képezik: I. függelék: Az átutalási megbízások feldolgozására vonatkozó technikai előírások II. függelék: TARGET megtérítési rendszer III. függelék: Mintaszöveg a jogképességre és az országra vonatkozó véleményekhez IV. függelék: Üzletmenet-folytonosság és vészhelyzeti eljárások V.b ggelék: TARGET menetrend VI. függelék: Díjak VII. függelék: Az információbiztonság kezelésére és az üzletmenet-folytonosság kezelésére vonatkozó követelmények [VIII. függelék: Szükség esetén beillesztendő: Az iránymutatás III. mellékletében szereplő fogalommeghatározások felsorolása]

(2) Amennyiben bármely függelék tartalma és e Feltételek bármely rendelkezésének tartalma között ellentmondás áll fent, az utóbbi alkalmazandó.

3. cikk

A TARGET általános leírása

(1) A TARGET jogilag a valamennyi TARGET tagrendszerből álló, több fizetési rendszer, amelyek mindegyike a 98/26/EK irányelvet végrehajtó vonatkozó nemzeti jogszabályok alapján „rendszerként” került kijelölésre.

(2) A TARGET euroalapú fizetési rendszereket foglal magában, amelyek központi banki pénzben történő kiegyenlítést végeznek és központi likviditáskezelési szolgáltatásokat, a fizetések céljára valós idejű bruttó kiegyenlítést, valamint a kapcsolódó rendszerek általi kiegyenlítésre irányuló szolgáltatásokat nyújtanak, továbbá lehetővé teszik a készpénzfizetéseket az értékpapír-kiegyenlítéshez és az azonnali fizetések kiegyenlítéséhez kapcsolódóan.

(3) A TARGET a következőket biztosítja: a) MCA-kat a központi banki műveletek kiegyenlítéséhez; b) RTGS DCA-kat a fizetések nagy értékű valós idejű bruttó kiegyenlítéséhez, valamint alszámlákat, amennyiben ez a kapcsolódó rendszerek általi kiegyenlítéshez szükséges; c) T2S DCA-kat az értékpapír-kiegyenlítéshez kapcsolódó pénzfizetésekhez; d) TIPS DCA-kat az azonnali fizetések kiegyenlítéséhez; és e) a következő számlákat a kapcsolódó rendszerek általi kiegyenlítéshez: i. RTGS AS technikai számlák; ii. AS garanciaalap-számlák; és iii. TIPS AS technikai számlák.

A TARGET-[KB neve beillesztendő]-ben vezetett minden számlát az I. függelék 2. szakaszában leírt elemekből álló egyedi számlaszám azonosít.

4. cikk

Csatlakozási feltételek

(1) A következő típusú jogalanyok jogosultak arra, hogy kérelemre a TARGET-[KB/országhivatkozás beillesztendő] részvevőivé váljanak: a) az Unióban vagy az EGT-ben letelepedett hitelintézetek, beleértve azt az esetet is, amikor az Unióban vagy az EGT-ben letelepedett fióktelepen keresztül járnak el; b) az EGT-n kívül letelepedett hitelintézetek, feltéve, hogy az Unióban vagy az EGT-ben letelepedett fióktelepen keresztül járnak el; c) a tagállamok NKB-i és az EKB;

feltéve, hogy az a) és b) pontban említett jogalanyok nem állnak az Európai Unió Tanácsa vagy a tagállamok által a Szerződés 65. cikke (1) bekezdésének b) pontja, 75. cikke vagy 215. cikke alapján elfogadott korlátozó intézkedések hatálya alatt, amelyek végrehajtása a [KB neve beillesztendő] véleménye szerint – az EKB tájékoztatását követően – összeegyeztethetetlen a TARGET zavartalan működésével.

(2) A [KB neve beillesztendő] belátása szerint résztvevőként elfogadhatja a következő jogalanyokat is: a) a tagállamok központi vagy regionális kormányzatainak államkincstárai; b) a tagállamok ügyfélszámlák vezetésére jogosult közszektorbeli szervezetei; c) i. az Unióban vagy az EGT-ben letelepedett befektetési vállalkozások, beleértve azt az esetet is, amikor az Unióban vagy az EGT-ben letelepedett fióktelepen keresztül járnak el; és ii. az EGT-n kívül letelepedett befektetési vállalkozások, feltéve, hogy az Unióban vagy az EGT-ben letelepedett fióktelepen keresztül járnak el; d) kapcsolódó rendszereket üzemeltető és e minőségükben eljáró jogalanyok; és e) hitelintézetek vagy az a)–d) pontban felsorolt típusú jogalanyok, (mindkét esetben) amelyek olyan országban telepedtek le, amellyel az Unió olyan monetáris megállapodást kötött, amely lehetővé teszi az ilyen jogalanyok bármelyike számára az Unióban lévő fizetési rendszerekhez való hozzáférést, a monetáris megállapodásban foglalt feltételek mellett, és feltéve, hogy az országban irányadó, vonatkozó jogi rendszer egyenértékű a vonatkozó uniós jogszabályokkal.

5. cikk

Kérelmezési eljárás

(1) Ahhoz, hogy valamely jogalany a TARGET-[KB neve/országhivatkozás beillesztendő] résztvevőjévé válhasson, a 4. cikk (1) bekezdésében leírtak szerinti, részvételre jogosult jogalanynak, vagy a [KB neve beillesztendő] által a 4. cikk (2) bekezdése alapján résztvevőként elfogadható jogalanynak meg kell felelnie a következő követelményeknek: a) üzembe helyezi, kezeli, üzemelteti és ellenőrzi a TARGET-[KB/országhivatkozás beillesztendő]-höz való csatlakoztatáshoz szükséges számítástechnikai infrastruktúrát, valamint biztosítja annak biztonságát, továbbá képes átutalási megbízásoknak a TARGET-[KB/országhivatkozás beillesztendő]-be történő benyújtására. A részvételt kérelmező ennek teljesítésébe bevonhat harmadik feleket, de a teljes felelősség továbbra is őt terheli; b) megfelel a [KB neve beillesztendő] által előírt teszteken; c) amennyiben RTGS DCA, T2S DCA vagy TIPS DCA megnyitását is kérelmezi, a [KB neve beillesztendő]-nél MCA-val is rendelkezik vagy MCA-t is nyit; d) jogképességre vonatkozó véleményt szolgáltat a III. függelékben meghatározott formában, amennyiben az ilyen véleményben szolgáltatandó információkat és nyilatkozatokat a [KB neve beillesztendő] más összefüggésben még nem szerezte be; e) a 4. cikk (1) bekezdésének b) pontjában és (2) bekezdése c) pontjának ii. alpontjában említett jogalanyok esetében országra vonatkozó véleményt szolgáltat a III. függelékben meghatározott formában, amennyiben az ilyen véleményben szolgáltatandó információkat és nyilatkozatokat a [KB neve beillesztendő] más összefüggésben még nem szerezte be; f) amennyiben TIPS DCA megnyitását is kérelmezi, a SEPA azonnali átutalási csatlakozási megállapodás aláírása révén csatlakozott az SCT Inst modellhez; g) amennyiben TIPS AS technikai számla megnyitását is kérelmezi, bizonyítékkal szolgált arról, hogy az SCT Inst-nek megfelelő elszámolási és teljesítési mechanizmussá válásra vonatkozó szándékát tanúsító tájékoztató levelet az Európai Pénzforgalmi Tanács (EPC) rendelkezésére bocsátotta.

(2) A kérelmezőknek a kérelemmel a [KB neve beillesztendő]-höz kell fordulniuk, mellékelve legalább a következő dokumentumokat/információkat: a) a [KB neve beillesztendő] által előírt, kitöltött referenciaadat-gyűjtési formanyomtatványok; b) a jogképességre vonatkozó vélemény, ha azt a [KB neve beillesztendő] megköveteli, valamint az országra vonatkozó vélemény, ha azt a [KB neve beillesztendő] megköveteli; c) amennyiben TIPS DCA megnyitását is kérelmezi, az SCT Inst modellhez való csatlakozásának bizonyítéka; d) amennyiben a kérelmező kérelmezi a TIPS AS kiegyenlítési eljárás igénybevételét, annak bizonyítéka, hogy az SCT Inst-nek megfelelő elszámolási és teljesítési mechanizmussá válásra vonatkozó szándékát tanúsító tájékoztató levelet az EPC rendelkezésére bocsátotta. e) amennyiben a kérelmező kifizető ügynököt jelöl ki, annak bizonyítéka, hogy a kifizető ügynök elfogadta, hogy ilyen szerepben járjon el.

(3) Azon kérelmezőknek, amelyek már TARGET résztvevők, és az alábbiakban leírtak szerinti új számla nyitását kérelmezik: i. a III. részben (RTGS DCA); ii. a IV. részben (T2S DCA); iii. az V. részben (TIPS DCA); iv. a VI. részben (RTGS AS technikai számla); és/vagy v. a VII. részben (TIPS AS technikai számla), az igényelt új számla tekintetében releváns mértékben kell megfelelniük az (1) és a (2) bekezdés rendelkezéseinek.

(4) A [KB neve beillesztendő] kérhet az általa a TARGET számla nyitása iránti kérelem elbírálásához szükségesnek ítélt bármely további információt is.

(5) A [KB neve beillesztendő] elutasítja a részvétel iránti kérelmet, amennyiben: a) a kérelmező nem a 4. cikk (1) bekezdésében leírtak szerinti, részvételre jogosult jogalany vagy a [KB neve beillesztendő] által a 4. cikk (2) bekezdése alapján résztvevőként elfogadható jogalany; b) az (1) bekezdésben említett részvételi követelmények közül egy vagy több nem teljesül; és/vagy c) a [KB neve beillesztendő] értékelése szerint e részvétel veszélyeztetné a TARGET-[KB/országhivatkozás beillesztendő] vagy bármely más TARGET tagrendszer általános stabilitását, megbízhatóságát és biztonságát, vagy veszélyeztetné a [KB neve beillesztendő] feladatainak [a vonatkozó nemzeti jogszabályra való hivatkozás beillesztendő]-ben és a Központi Bankok Európai Rendszere és az Európai Központi Bank Alapokmányában leírtak szerinti teljesítését, vagy prudenciális okokból kockázatot jelent.

(6) A [KB neve beillesztendő] a TARGET-[KB neve/országhivatkozás beillesztendő]-ben való részvétel iránti kérelem tárgyában hozott határozatát a kérelem [KB neve beillesztendő] általi kézhezvételétől számított egy hónapon belül közli a kérelmezővel. Amennyiben a [KB neve beillesztendő] a (4) bekezdésnek megfelelően további információkat kér, a határozatot az attól számított egy hónapon belül közli, hogy a [KB neve beillesztendő] ezeket az információkat a kérelmezőtől megkapta. Az elutasító határozatnak tartalmaznia kell az elutasítás indokait.

6. cikk

Résztvevők

(1) Azon résztvevőknek, amelyek nem kapcsolódó rendszerek, a [KB neve beillesztendő]-nél legalább egy MCA-val kell rendelkezniük, valamint a [KB neve beillesztendő]-nél rendelkezhetnek egy vagy több RTGS DCA-val, T2S DCA-val és/vagy TIPS DCA-val.

(2) Az RTGS AS kiegyenlítési eljárásokat vagy a TIPS AS kiegyenlítési eljárást igénybe vevő kapcsolódó rendszerekre az e részben, valamint a VI., illetve a VII. részben foglalt feltételek is alkalmazandóak. E kapcsolódó rendszerek rendelkezhetnek egy vagy több MCA-val és T2S DCA-val, valamint kivételesen, a [KB neve beillesztendő] általi jóváhagyás esetén egy vagy több RTGS DCA-val, kivéve az azonnali fizetések SCT Inst modellnek megfelelő kiegyenlítése vonatkozásában. Amennyiben egy kapcsolódó rendszer RTGS DCA-val vagy T2S DCA-val rendelkezik, a [KB neve beillesztendő]-nél legalább egy MCA-val is rendelkeznie kell. Amennyiben egy kapcsolódó rendszer egy vagy több MCA-val vagy RTGS DCA-val vagy T2S DCA-val rendelkezik, e Feltételek vonatkozó része is alkalmazandó.

7. cikk

A résztvevő számlájához a résztvevőtől eltérő jogalanyok általi hozzáférés

(1) Amennyiben technikailag lehetséges, a résztvevő egy vagy több általa kijelölt jogalany számára hozzáférést biztosíthat TARGET számláihoz átutalási megbízások benyújtása és egyéb intézkedések megtétele céljára.

(2) A résztvevő által kijelölt, az (1) bekezdésben hivatkozottak szerinti jogalanyok által benyújtott átutalási megbízások, illetve kapott pénzeszközök maga az adott résztvevő által benyújtottnak, illetve kapottnak minősülnek.

(3) A résztvevőt kötik az ilyen átutalási megbízások és az (1) bekezdésben említett jogalany vagy jogalanyok által tett más intézkedések, tekintet nélkül a résztvevő és az ilyen jogalany közötti szerződéses vagy egyéb megállapodások tartalmára vagy azok esetleges megszegésére.

8. cikk

Számlázás

(1) A [KB neve beillesztendő] azonosítja a VI. függelék szerint számlázható tételeket és az egyes tételeket hozzárendeli azon résztvevőhöz, amelytől az adott számlázható tétel származik.

(2) A valamely kapcsolódó rendszer által benyújtott átutalási megbízás vagy kapott átutalás vonatkozásában fizetendő díj – függetlenül attól, hogy a kapcsolódó rendszer az RTGS AS kiegyenlítési eljárásokat veszi-e igénybe vagy RTGS DCA-t – kizárólag e kapcsolódó rendszer részére kerül felszámításra.

(3) A 7. cikkben említett kijelölt jogalanyok, valamint a résztvevő nevében eljáró központi bankok intézkedései által generált számlázható tételeket a résztvevőhöz kell hozzárendelni.

(4) A [KB neve beillesztendő] külön számlákat bocsát ki a résztvevő számára a következőkben leírt vonatkozó szolgáltatásokért: i. III. rész (RTGS DCA); ii. IV. rész (T2S DCA); iii. V. rész (TIPS DCA); iv. VI. rész (RTGS AS kiegyenlítési eljárások); és v. VII. rész (TIPS AS kiegyenlítési eljárás).

(5) A [KB neve beillesztendő] minden számlát a résztvevő MCA-járól történő beszedés útján egyenlít ki, kivéve, ha a résztvevő a TARGET (akár a TARGET-[KB neve/országhivatkozás beillesztendő], akár más tagrendszer) más résztvevőjét jelölte ki kifizető ügynökként és utasította a [KB neve beillesztendő]-t e kifizető ügynök MCA-jának megterhelésére. Az ilyen utasítás nem mentesíti a résztvevőt az egyes számlák kifizetésére vonatkozó kötelezettsége alól.

(6) Amennyiben kifizető ügynök került kijelölésre, a résztvevő arra vonatkozó bizonyítékot bocsát a [KB neve beillesztendő] rendelkezésére, hogy a kifizető ügynök elfogadta, hogy ilyen szerepben járjon el.

(7) E cikk alkalmazásában minden egyes kapcsolódó rendszert külön kell kezelni, még abban az esetben is, ha két vagy több kapcsolódó rendszert ugyanaz a jogi személy üzemeltet, és attól függetlenül, hogy a kapcsolódó rendszer kijelölésre került-e a 98/26/EK irányelv alapján. A 98/26/EK irányelv alapján kijelölésre nem került kapcsolódó rendszer esetében azt a következő szempontok alapján kell kapcsolódó rendszerként azonosítani: a) szerződésen vagy jogalkotási eszközön alapuló formális megállapodásról van szó, például a résztvevők és a rendszer üzemeltetője közötti megállapodásról; b) többes tagsággal rendelkezik; c) közös szabályokkal és szabványosított eljárásokkal rendelkezik; valamint d) fizetések és/vagy értékpapírok résztvevők közötti elszámolására, nettósítására és/vagy kiegyenlítésére szolgál.

9. cikk

Számlázási csoportok

(1) A [KB neve beillesztendő] a résztvevő kérelmére számlázási csoportot hoz létre annak érdekében, hogy lehetővé tegye annak tagjai számára az RTGS DCA-kra alkalmazandó degresszív díjazás igénybevételét. A számlázási csoport csak azonos bankcsoporthoz tartozó – egy vagy több TARGET tagrendszerből származó – RTGS DCA-tulajdonosokat foglalhat magában.

(2) A [KB neve beillesztendő] az RTGS DCA-tulajdonos kérelmére hozzáadja az adott RTGS DCA-tulajdonost valamely – akár a TARGET-[KB neve/országhivatkozás beillesztendő]-ben, akár bármely más TARGET tagrendszerben lévő – számlázási csoporthoz vagy törli onnan. Az RTGS DCA-tulajdonos az ilyen kérelem megtétele előtt tájékoztatja arról a számlázási csoport valamennyi többi tagját.

(3) A számlázási csoportban szereplő RTGS DCA-tulajdonosok számára a 8. cikkben foglaltaknak megfelelően, egyedileg történik számlázás.

10. cikk

A [KB neve beillesztendő] és a résztvevő kötelezettségei

(1) A [KB neve beillesztendő] az e Feltételek II., III., IV., V., VI. és VII. részében leírt szolgáltatásokat nyújtja, amennyiben a résztvevő az ott említett számlát igényelt és részére ilyen számlát biztosítottak. Amennyiben e Feltételek vagy jogszabály másként nem rendelkezik, a [KB neve beillesztendő] minden tőle telhető észszerű lépést megtesz az e Feltételek szerinti kötelezettségei teljesítése érdekében, az eredmény garantálása nélkül.

(2) Az e Feltételek szerinti szolgáltatások nyújtója a [KB neve beillesztendő]. A 3. szinthez tartozó NKB-k intézkedéseit és mulasztásait a [KB neve beillesztendő] intézkedéseinek és mulasztásainak kell tekinteni, amelyekért a 22. cikknek megfelelően visel felelősséget. Az e Feltételek szerinti részvétel nem hoz létre szerződéses jogviszonyt a résztvevők és a 3. szinthez tartozó NKB-k között, amikor ez utóbbiak bármelyike e minőségében jár el. Az e Feltételek értelmében nyújtott szolgáltatásokkal kapcsolatban a résztvevő által a TARGET-től kapott, illetve annak küldött utasításokat, üzeneteket vagy információkat úgy kell tekinteni, hogy azok küldője vagy címzettje a [KB neve beillesztendő].

(3) A résztvevő a 8. cikknek megfelelően díjakat fizet a [KB neve beillesztendő] részére.

(4) A résztvevő biztosítja, hogy az V. függelékben foglalt TARGET menetrendnek megfelelően technikailag kapcsolódjon a TARGET-[KB/országhivatkozás beillesztendő]-höz. Ez a kötelezettség teljesíthető a 7. cikkben említett kijelölt jogalany útján.

(5) A résztvevő biztosítja a [KB neve beillesztendő]-t arról, hogy az e Feltételek szerinti kötelezettségeinek teljesítése során nem sért meg semmilyen rá vonatkozó törvényt, rendelkezést vagy szabályozást vagy bármely őt kötő megállapodást.

(6) A résztvevő megfizeti az adott esetben felmerülő bélyegilletéket vagy egyéb, okmányokra kivetett adót vagy illetéket, valamint a TARGET számla megnyitásakor, fenntartásakor vagy lezárásakor felmerülő bármely más költséget.

11. cikk

Együttműködés és információcsere

(1) Az e Feltételek értelmében fennálló kötelezettségeik teljesítése és jogaik gyakorlása során a [KB neve beillesztendő] és a résztvevők szorosan együttműködnek a TARGET-[KB/országhivatkozás beillesztendő] stabilitásának, megbízhatóságának és biztonságának biztosítása érdekében. Átadnak egymásnak minden olyan információt vagy dokumentumot, amely jelentőséggel bír az e Feltételek alapján fennálló kötelezettségeik teljesítése és jogaik gyakorlása tekintetében, a banktitokkal kapcsolatos kötelezettségek sérelme nélkül.

(2) A [KB neve beillesztendő] rendszertámogató szolgálatot hoz létre és tart fenn a résztvevők számára a rendszerműveletekkel kapcsolatban felmerülő nehézségek tekintetében történő segítségnyújtás érdekében.

(3) Az egyes szolgáltatások működési státuszára vonatkozó naprakész információk érhetők el a TARGET Információs Rendszerben (TARGET Information System, TIS), az EKB honlapján egy erre szolgáló weboldalon.

(4) A [KB neve beillesztendő] a rendszer szempontjából releváns üzeneteket közzétett üzenet vagy – amennyiben ez az eszköz nem elérhető – bármely más megfelelő kommunikációs eszköz útján közölhet a résztvevőkkel.

(5) A résztvevők megfelelő időben aktualizálják a meglévő referenciaadat-gyűjtési formanyomtatványokat és az új referenciaadat-gyűjtési formanyomtatványokat benyújtják a [KB neve beillesztendő] számára. A résztvevők ellenőrzik a rájuk vonatkozó mindazon információk pontosságát, amelyeket a [KB neve beillesztendő] vitt be a TARGET-[KB/országhivatkozás beillesztendő]-be.

(6) A résztvevő ezennel felhatalmazza a [KB neve beillesztendő]-t arra, hogy a 3. szinthez tartozó NKB-kkel közöljön a résztvevőkre vonatkozó minden olyan információt, amelyre a 3. szinthez tartozó NKB-knek szükségük lehet a 3. szinthez tartozó NKB-knek az eurorendszerbeli KB-kkel kötött, a 3. szinthez tartozó NKB-k által nyújtandó szolgáltatásokat szabályozó megállapodásoknak megfelelően.

(7) A résztvevők indokolatlan késedelem nélkül tájékoztatják a [KB neve beillesztendő]-t a jogképességüket érintő minden változásról, valamint a III. függelékben szereplő mintaszöveg szerinti, országra vonatkozó véleményben tárgyalt kérdéseket érintő releváns jogszabályváltozásokról.

(8) A [KB neve beillesztendő] bármikor kérheti az 5. cikk (1) bekezdésének d) és e) pontjában említett, országra vagy jogképességre vonatkozó vélemény aktualizálását vagy megújítását.

(9) A résztvevők azonnal tájékoztatják a [KB neve beillesztendő]-t arról, ha velük kapcsolatban nemteljesítési esemény következik be, vagy ha a 2014/59/EU európai parlamenti és tanácsi irányelv ( 4 ) vagy bármely egyenértékű alkalmazandó jogszabály értelmében vett válságmegelőzési vagy válságkezelési intézkedés hatálya alatt állnak.

12. cikk

A számlák kamatozása

(1) Az MCA-k, DCA-k és alszámlák a nulla százalék vagy a betéti rendelkezésre állás kamatlába közül az alacsonyabbnak megfelelő mértékben kamatoznak, kivéve, ha azokat a következők tartására használják: a) kötelező tartalék; b) többlet tartalék; c) az (EU) 2019/671 európai központi banki iránymutatás (EKB/2019/7) ( 5 ) 2. cikkének 5. pontjában meghatározott kormányzati betétek.

Kötelező tartalék esetén az állományok kamatának kiszámítására és megfizetésére a 2531/98/EK tanácsi rendelet ( 6 ) és az (EU) 2021/378 rendelet (EKB/2021/1) az irányadó.

Többlet tartalék esetén az állományok kamatának kiszámítására és megfizetésére az (EU) 2019/1743 európai központi banki határozat (EKB/2019/31) ( 7 ) az irányadó.

Kormányzati betétek esetében az állományokra fizetendő díjazásra az (EU) 2019/671 iránymutatás (EKB/2019/7) 4. cikkében az ilyen kormányzati betétekre vonatkozó rendelkezések irányadóak.

(2) A TIPS AS technikai számlán vagy a kapcsolódó rendszerek „D” kiegyenlítési eljárása céljára RTGS AS technikai számlán tartott éjszakai egyenleg, valamint a garanciaalapok, köztük az AS garanciaalap-számlán tartott garanciaalapok a betéti rendelkezésre állás kamatlába szerint kamatoznak.

13. cikk

A számlák kezelése

(1) A résztvevők figyelemmel kísérik és az V. függelékben foglalt TARGET menetrenddel összhangban kezelik a számláikon található likviditást, és legalább naponta egyszer tranzakció szintű egyeztetést végeznek. Ez a kötelezettség teljesíthető a 7. cikkben említett kijelölt jogalany útján.

(2) A résztvevő igénybe veszi a [KB neve beillesztendő] által számlaegyeztetés céljára biztosított eszközöket, különösen a minden résztvevő rendelkezésére bocsátott napi számlakivonatot. Ez a kötelezettség teljesíthető a 7. cikkben említett kijelölt jogalany útján.

(3) A résztvevők azonnal tájékoztatják a [KB neve beillesztendő]-t arról, ha valamely számlájuk vonatkozásában eltérés mutatkozik.

14. cikk

Kötelező tartalék

(1) A [KB neve beillesztendő] a kötelező tartalékképzési követelmény hatálya alá tartozó résztvevő kérelmére az adott résztvevő TARGET-[KB/országhivatkozás beillesztendő]-ban található egy vagy több MCA-ját vagy DCA-ját a kötelező tartalékképzési követelmény teljesítése céljára tartottként jelöl meg.

(2) Amennyiben a kötelező tartalékképzési követelmény a résztvevőre alkalmazandó, annak teljesítése céljára az adott résztvevőnek a [KB neve beillesztendő]-nél vezetett és e céljára megjelölt valamennyi számlája napvégi egyenlegének összegét kell figyelembe venni.

15. cikk

Alsó és felső összeghatárok

(1) A résztvevő MCA-ján vagy DCA-in alsó és felső összeghatárokat határozhat meg.

(2) A résztvevő dönthet úgy, hogy kapjon értesítést az alsó vagy felső összeghatár átlépése esetén. Ezenkívül MCA-k vagy RTGS DCA-k esetében a résztvevő dönthet úgy, hogy a határérték átlépése szabályalapú likviditásátvezetési megbízást váltson ki.

(3) Likviditásátvezetési megbízás kiegyenlítése nem váltja ki annak ellenőrzését, hogy az alsó vagy felső összeghatárt átlépték-e.

16. cikk

Számlafigyelési csoport

(1) Az MCA-tulajdonos egy vagy több számlafigyelési csoportot hozhat létre a likviditás több MCA-n vagy DCA-n történő figyelemmel kísérése érdekében, és az általa létrehozott számlafigyelési csoport vezetőjévé válik.

(2) A résztvevő a TARGET-[KB/országhivatkozás beillesztendő]-ben vagy bármely más TARGET tagrendszerben bármely nyitott MCA-ját vagy DCA-ját hozzáadhatja egy vagy több számlafigyelési csoporthoz, és ezáltal e számlafigyelési csoport tagjává válik. A számlafigyelési csoport tagja bármikor kezdeményezheti számlájának a számlafigyelési csoportból történő eltávolítását. A résztvevő valamely számlának a számlafigyelési csoporthoz történő hozzáadása vagy onnan történő eltávolítása előtt tájékoztatja az adott számlafigyelési csoport vezetőjét.

(3) A számlafigyelési csoporthoz tartozó valamennyi számla egyenlegét csak a számlafigyelési csoport vezetője képes megtekinteni.

(4) A vezető törölheti a számlafigyelési csoportot, és e törlés előtt tájékoztatja a számlafigyelési csoport többi tagját.

17. cikk

Átutalási megbízások befogadása és visszautasítása

(1) A résztvevők által benyújtott átutalási megbízások akkor minősülnek a [KB neve beillesztendő] által befogadottnak, ha: a) az átutalási üzenet megfelel a TARGET I. függelékben leírt technikai követelményeinek; b) az üzenet megfelel az I. függelékben leírt formatálási szabályoknak és feltételeknek; c) az üzenet megfelel az I. függelékben leírt kettős beviteli ellenőrzésen; d) azokban az esetekben, amikor a fizető felet felfüggesztették a számlája (számlái) megterhelése tekintetében vagy a kedvezményezettet felfüggesztették a számláján (számláin) történő jóváírás tekintetében, beszerzésre került a felfüggesztett résztvevő KB-jának kifejezett hozzájárulása; e) azokban az esetekben, amikor az átutalási megbízásra RTGS AS kiegyenlítési eljárás részeként kerül sor, a résztvevő számlája az adott kapcsolódó rendszer VI. rész 1. cikke (7) bekezdésében foglaltak szerinti kérelmének megfelelően szerepel a kiegyenlítő bank számlacsoportban; és f) az RTGS AS kiegyenlítési eljárások részeként történő, rendszerek közötti kiegyenlítés esetén az érintett kapcsolódó rendszer a VI. rész 9. cikkében foglaltak szerinti rendszerközi kiegyenlítés részese.

(2) A [KB neve beillesztendő] azonnal visszautasít minden olyan átutalási megbízást, amely nem felel meg az (1) bekezdésben rögzített feltételeknek. A [KB neve beillesztendő] az I. függelékben foglaltaknak megfelelően tájékoztatja a résztvevőt az átutalási megbízás visszautasításáról.

18. cikk

Az átutalási megbízások rendszerbe történő bevitele és visszavonhatatlansága

(1) A 98/26/EK irányelv 3. cikke (1) bekezdésének első mondata és 5. cikke, valamint [a 98/26/EK irányelv e cikkeit végrehajtó nemzeti jogi rendelkezés beillesztendő] alkalmazásában: a) a jelen bekezdés b), c) és d) pontjában foglaltak kivételével valamennyi átutalási megbízás abban az időpontban tekintendő a TARGET-[KB/országhivatkozás beillesztendő]-be bevittnek, illetve attól az időponttól visszavonhatatlan, amikor az adott résztvevő TARGET számláját megterhelik; b) az azonnali fizetési megbízások abban az időpontban tekintendők a TARGET-[KB/országhivatkozás beillesztendő]-be bevittnek, illetve attól az időponttól visszavonhatatlanok, amikor a résztvevő TIPS DCA-ján vagy TIPS AS technikai számláján a megfelelő fedezetet tartalékolják; c) a T2S DCA-kon kiegyenlítésre kerülő és két különböző átutalási megbízás egyeztetésével járó tranzakciók esetében: i. az ilyen átutalási megbízások – a ii. alpontban foglaltak kivételével – abban az időpontban tekintendők a TARGET-[KB/országhivatkozás beillesztendő]-be bevittnek, amikor azokat a T2S platform a T2S technikai szabályainak megfelelőnek nyilvánítja, és attól az időponttól visszavonhatatlanok, amikor a tranzakció a T2S platformon „egyeztetett” státuszba kerül; ii. a külön egyeztető rendszerrel rendelkező, részt vevő központi értéktárat érintő tranzakciók esetében, amennyiben az átutalási megbízásokat közvetlenül ezen részt vevő központi értéktárhoz küldik a külön egyeztető rendszerében történő egyeztetésre, az átutalási megbízások abban az időpontban tekintendők a TARGET-[KB/országhivatkozás beillesztendő]-be bevittnek, amikor azokat ezen részt vevő központi értéktár a T2S technikai szabályainak megfelelőnek nyilvánítja, és attól az időponttól visszavonhatatlanok, amikor a tranzakció a T2S platformon „egyeztetett” státuszba kerül. A ii. pontban hivatkozott, részt vevő központi értéktárak listája elérhető az EKB honlapján; d) az RTGS AS kiegyenlítési eljárásokkal összefüggő átutalási megbízások abban a pillanatban tekintendők a megterhelendő számla TARGET tagrendszerébe bevittnek, amikor azokat az adott TARGET tagrendszer befogadja, és ettől az időponttól visszavonhatatlanok.

(2) Az (1) bekezdés rendelkezései nem érintik a kapcsolódó rendszerek azon szabályait, amelyek a kapcsolódó rendszernek benyújtott átutalási megbízások kapcsolódó rendszerbe történő bevitelére és/vagy visszavonhatatlanságára vonatkozóan olyan időpontot írnak elő, amely megelőzi a szóban forgó AS átutalási megbízás adott TARGET tagrendszerbe való bevitelének időpontját.

(3) A valamely algoritmusban szereplő átutalási megbízások az algoritmus futásának ideje alatt nem vonhatók vissza.

19. cikk

Üzletmenet-folytonosság és vészhelyzeti eljárások

(1) Rendellenes külső esemény vagy a TARGET számlákon végzett tranzakciókat érintő bármely más esemény esetén a IV. függelékben leírt üzletmenet-folytonossági és vészhelyzeti eljárások alkalmazandók.

(2) A TARGET menetrend kivételes körülmények között módosítható, ebben az esetben a résztvevőket a [KB neve beillesztendő] tájékoztatja.

(3) Valamely kapcsolódó rendszer kivételes körülmények között kérheti a [KB neve beillesztendő]-től a TARGET menetrend módosítását.

(4) Az eurorendszer az (1) bekezdésben leírt események bekövetkezése esetére Vészhelyzeti Megoldást biztosít. A Vészhelyzeti Megoldáshoz való kapcsolódás és annak igénybevétele a [KB neve beillesztendő] által kritikus fontosságúnak minősített résztvevők, valamint a IV. függelékben foglaltak szerinti, nagyon kritikus tranzakciókat kiegyenlítő résztvevők számára kötelező. Más résztvevők kérelemre kapcsolódhatnak a Vészhelyzeti Megoldáshoz.

20. cikk

Biztonsági követelmények

(1) A résztvevők megfelelő biztonsági ellenőrzéseket hajtanak végre rendszerük jogosulatlan hozzáféréstől és használattól való védelme érdekében. Kizárólag a résztvevők felelnek rendszerük titkosságának, integritásának és elérhetőségének megfelelő védelméért.

(2) A résztvevők azonnal tájékoztatják a [KB neve beillesztendő]-t a technikai infrastruktúrájukban, illetve adott esetben a harmadik fél szolgáltatók technikai infrastruktúrájában felmerülő, biztonságot érintő valamennyi eseményről. A [KB neve beillesztendő] további információkat kérhet az eseményről, és szükség szerint kérheti, hogy a résztvevő tegye meg a megfelelő intézkedéseket az ilyen esemény újbóli előfordulásának megelőzésére.

(3) A [KB neve beillesztendő] további, különösen a kiberbiztonságra vagy a csalás megelőzésére irányuló biztonsági követelményeket írhat elő valamennyi résztvevő és/vagy a [KB neve beillesztendő] által kritikus fontosságúnak minősített résztvevők számára.

(4) A résztvevők biztosítják a [KB neve beillesztendő] számára a következőket: i. a kiválasztott NSP-jük végponti biztonsági követelményeinek való megfelelésre vonatkozó tanúsítványhoz való állandó hozzáférés; és ii. éves alapon a TARGET önhitelesítésről szóló, a számláik típusai tekintetében szükséges, a [KB neve beillesztendő] honlapján és az EKB honlapján angol nyelven közzétettek szerinti nyilatkozatuk.

(5) A [KB neve beillesztendő] a résztvevő önhitelesítésről szóló nyilatkozatát (nyilatkozatait) a TARGET önhitelesítési követelmények részét képező minden egyes követelménynek a résztvevő általi megfelelés szintje tekintetében értékeli. E követelményeket a VII. függelék sorolja fel.

(6) A TARGET önhitelesítési követelményeknek a résztvevő általi megfelelés szintjét a következőképpen kell osztályozni, növekvő súlyosság szerinti sorrendben: „teljes megfelelés”; „kisebb meg nem felelés”; „jelentős meg nem felelés”. A következő kritériumokat kell alkalmazni: teljes megfelelés áll fenn, ha a résztvevő a követelmények 100 %-ának megfelel; kisebb meg nem felelés áll fenn, ha a résztvevő a követelmények 100 %-ánál kevesebbnek, de legalább a követelmények 66 %-ának megfelel, és jelentős meg nem felelés áll fenn, ha a résztvevő a követelmények kevesebb mint 66 %-ának felel meg. Ha egy résztvevő bizonyítja, hogy egy adott követelmény rá nem alkalmazandó, a besorolás céljára úgy tekintendő, hogy az adott követelménynek megfelel. A „teljes megfelelést” el nem érő résztvevőnek cselekvési tervet kell benyújtania, amelyben bemutatja, hogy hogyan tervezi elérni a teljes megfelelést. A [KB neve beillesztendő] tájékoztatja az érintett felügyeleti hatóságokat az ilyen résztvevő megfelelésének állapotáról.

(7) Ha a résztvevő megtagadja, hogy a kiválasztott NSP-je végponti biztonsági követelményeinek való megfelelésre vonatkozó tanúsítványhoz való állandó hozzáférést biztosítson, vagy nem bocsátja rendelkezésre a TARGET önhitelesítést, a résztvevő megfelelési szintjét „jelentős meg nem felelésként” kell besorolni.

(8) A [KB neve beillesztendő] évente újraértékeli a résztvevők megfelelését.

(9) A [KB neve beillesztendő] a következő orvoslásra irányuló intézkedéseket szabhatja ki azon résztvevőkkel szemben, amelyek megfelelési szintjét kisebb vagy jelentős meg nem felelésként értékelték, növekvő súlyosság szerinti sorrendben: a) fokozott figyelemmel kísérés: a résztvevő a meg nem felelés kezelése terén elért haladásáról szóló, valamely felső vezető által aláírt havi jelentést bocsát a [KB neve beillesztendő] rendelkezésére. A résztvevőt ezenkívül minden érintett számla után 1 000 EUR összegű havi bírság terheli. Ez az orvoslásra irányuló intézkedés akkor szabható ki, ha a résztvevő egymás után másodszor kap kisebb meg nem felelés értékelést vagy egy jelentős meg nem felelés értékelést kap; b) felfüggesztés: a TARGET-[KB/országhivatkozás beillesztendő]-ban való részvétel a 25. cikk (2) bekezdésének b) és/vagy c) pontjában leírt körülmények között felfüggeszthető. A 25. cikktől eltérve a résztvevőt az ilyen felfüggesztésről három hónappal előre értesíteni kell. A résztvevőt minden felfüggesztett számla után 2 000 EUR összegű havi bírság terheli. Ez az orvoslásra irányuló intézkedés akkor szabható ki, ha a résztvevő egymás után másodszor kap jelentős meg nem felelés értékelést; c) megszüntetés: a TARGET-[KB/országhivatkozás beillesztendő]-ban való részvétel a 25. cikk (2) bekezdésének b) és/vagy c) pontjában leírt körülmények között megszüntethető. A 25. cikktől eltérve a résztvevőt három hónappal előre értesíteni kell. A résztvevőt minden megszüntetett számla után 1 000 EUR összegű további bírság terheli. Ez az orvoslásra irányuló intézkedés akkor szabható ki, ha a résztvevő a felfüggesztéstől számított három hónapon belül a [KB neve beillesztendő] számára kielégítő módon nem orvosolta a jelentős meg nem felelést.

(10) Azok a résztvevők, amelyek a 7. cikkben foglaltak szerint harmadik felek számára hozzáférést biztosítanak TARGET számlájukhoz, valamint azok a résztvevők, amelyek a III. rész 2. cikkében foglaltak szerint címezhető BIC-birtokosokat regisztráltak, az (1)–(9) bekezdésében foglalt biztonsági követelményeknek megfelelően kezelik az ilyen hozzáférés lehetővé tételéből eredő kockázatokat.

21. cikk

Megtérítési rendszer

Ha valamely átutalási megbízás a TARGET műszaki üzemzavara miatt nem egyenlíthető ki a befogadás üzleti napján, a [KB neve beillesztendő] a II. függelékben foglalt külön eljárásnak megfelelően megtérítést ajánl fel az érintett résztvevőnek.

22. cikk

Felelősségi rendszer

(1) A [KB neve beillesztendő]-t és a résztvevőket az e Feltételek szerinti kötelezettségeik teljesítése során köti az egymással szemben észszerű gondosság tanúsítására vonatkozó általános kötelezettség.

(2) A [KB neve beillesztendő] felelősséggel tartozik résztvevői felé a csalás (ideértve, de nem kizárólag a szándékos kötelezettségszegést) vagy súlyos gondatlanság eseteiben a TARGET-[KB/országhivatkozás beillesztendő] működéséből eredő bármely veszteségért. Gondatlanság esetén a [KB neve beillesztendő] felelőssége a résztvevő közvetlen veszteségére korlátozódik, azaz a szóban forgó tranzakció összegére és/vagy annak kamata elvesztésére, az annak következtében bekövetkező károk kizárásával.

(3) A [KB neve beillesztendő] nem felel a műszaki infrastruktúrában (ideértve, de nem kizárólag a [KB neve beillesztendő] számítógépes infrastruktúráját, programjait, adatait, alkalmazásait vagy hálózatait) bekövetkező üzemzavar vagy leállás miatt bekövetkezett veszteségekért, ha az üzemzavar vagy leállás annak ellenére következett be, hogy a [KB neve beillesztendő] elfogadta mindazokat az intézkedéseket, amelyek észszerűen szükségesek az ilyen infrastruktúra üzemzavarral vagy leállással szembeni védelméhez, valamint az ilyen üzemzavar vagy leállás következményeinek elhárításához (ez utóbbi esetében ideértve, de nem kizárólag, a IV. függelékben említett, üzletmenet-folytonossági és vészhelyzeti eljárások kezdeményezését és lefolytatását).

(4) A [KB neve beillesztendő] nem tartozik felelősséggel: a) annyiban, amennyiben a veszteséget a résztvevő okozza; vagy b) ha a veszteség a [KB neve beillesztendő] észszerű ellenőrzésén kívül álló, külső eseményekből (vis maior) származik.

(5) Az [alkalmazandó nemzeti jogi rendelkezések beillesztendők] ellenére az (1)–(4) bekezdés alkalmazandó annyiban, amennyiben a [KB neve beillesztendő] felelőssége kizárható.

(6) A [KB neve beillesztendő] és a résztvevők minden észszerű és kivitelezhető lépést megtesznek az e cikkben említett kár vagy veszteség mérséklésére.

(7) A [KB neve beillesztendő] e Feltételek alapján fennálló egyes vagy minden kötelezettségének teljesítése során saját nevében megbízhat harmadik feleket, különösen telekommunikációs vagy más hálózati szolgáltatókat, illetve más jogalanyokat, ha ez a [KB neve beillesztendő] kötelezettségeinek teljesítéséhez szükséges, vagy ez bevett piaci gyakorlat. A [KB neve beillesztendő] kötelezettségei az ilyen harmadik felek megfelelő kiválasztására és megbízására korlátozódnak, és a [KB neve beillesztendő] felelőssége ennek megfelelően korlátozott. E bekezdés alkalmazásában a 3. szinthez tartozó NKB-k nem minősülnek harmadik félnek.

23. cikk

Bizonyíték

(1) Amennyiben e Feltételek eltérően nem rendelkeznek, a [KB neve beillesztendő] és a résztvevők között valamennyi átutalási megbízás és ahhoz kapcsolódó üzenet, így például a terhelések vagy jóváírások visszaigazolása vagy a számlakivonatról szóló üzenetek továbbítása az érintett NSP-n keresztül történik.

(2) Az üzenetek [KB neve beillesztendő] vagy az érintett NSP által megőrzött elektronikus vagy írásbeli nyilvántartásai a [KB neve beillesztendő]-n keresztül végrehajtott fizetések tekintetében bizonyítási eszközként elfogadásra kerülnek. Az érintett NSP eredeti üzenetének elmentett vagy kinyomtatott változata bizonyítási eszközként elfogadásra kerül, tekintet nélkül az eredeti üzenet formájára.

(3) Ha a résztvevő NSP-vel fennálló kapcsolata megszakad, a résztvevőnek az üzenetek továbbítására szolgáló, a [KB neve beillesztendő]-vel való megállapodás szerinti helyettesítő eszközöket kell alkalmaznia. Ilyen esetekben az üzenet [KB neve beillesztendő] által elmentett vagy kinyomtatott változata ugyanolyan bizonyító erővel rendelkezik, mint az eredeti üzenet, tekintet nélkül annak formájára.

(4) A [KB neve beillesztendő] teljes körű nyilvántartást vezet a résztvevők által benyújtott átutalási megbízásokról és az általuk kapott fizetésekről [a vonatkozó nemzeti jogszabályban előírt időtartam beillesztendő] időtartamig, attól az időponttól számítva, amikor az ilyen átutalási megbízásokat benyújtották, illetve a fizetést megkapták, feltéve, hogy ez a teljes körű nyilvántartás legalább öt évre vagy – ha egyedi szabályozások megkívánják – ennél hosszabb időre kiterjed a TARGET minden olyan résztvevője esetében, amelyet az Európai Unió Tanácsa vagy a tagállamok által elfogadott korlátozó intézkedések alapján folyamatosan figyelemmel kísérnek.

(5) A [KB neve beillesztendő] saját könyvei és nyilvántartásai bizonyítási eszközként elfogadásra kerülnek a résztvevők bármely kötelezettsége és minden olyan tény vagy esemény vonatkozásában, amelyre a felek hivatkoznak.

24. cikk

A részvétel időtartama és rendes felmondása, valamint a számlák lezárása

(1) A 25. cikk sérelme nélkül a TARGET-[KB/országhivatkozás beillesztendő]-ben való részvétel határozatlan időre szól.

(2) A résztvevő 14 üzleti napos felmondási idővel bármikor felmondhatja a következők bármelyikét, amennyiben a [KB neve beillesztendő]-vel ennél rövidebb felmondási időben nem állapodott meg: a) a TARGET-[KB/országhivatkozás beillesztendő]-ben való teljes részvételét; b) egy vagy több DCA-ját, RTGS AS technikai számláját és/vagy TIPS AS technikai számláját; c) egy vagy több MCA-ját, feltéve, hogy továbbra is megfelel a 5. cikknek.

(3) A [KB neve beillesztendő] három hónapos felmondási idővel bármikor felmondhatja a következők bármelyikét, amennyiben az érintett résztvevővel ettől eltérő felmondási időben nem állapodott meg: a) a résztvevőnek a TARGET-[KB/országhivatkozás beillesztendő]-ben való teljes részvételét; b) a résztvevő egy vagy több DCA-ját, RTGS AS technikai számláját vagy TIPS AS technikai számláját; c) a résztvevő egy vagy több MCA-ját, feltéve, hogy a résztvevő továbbra is rendelkezik legalább egy MCA-val.

(4) A részvétel felmondásával a 28. cikkben rögzített titoktartási kötelezettségek a felmondás napjával kezdődő ötéves időtartamig hatályban maradnak.

(5) A részvétel felmondásakor a [KB neve beillesztendő] a 26. cikknek megfelelően lezárja az érintett résztvevő valamennyi TARGET számláját.

25. cikk

Felfüggesztés és a részvétel rendkívüli felmondása

(1) A résztvevő TARGET-[KB/országhivatkozás beillesztendő]-ben való részvétele előzetes értesítés nélkül, azonnal megszűnik vagy felfüggesztésre kerül, ha a következő nemteljesítési események egyike bekövetkezik: a) fizetésképtelenségi eljárás indul; és/vagy b) a résztvevő már nem felel meg a 4. cikkben rögzített csatlakozási feltételeknek.

E bekezdés alkalmazásában a 2014/59/EU értelmében vett válságmegelőzési vagy válságkezelési intézkedéseknek a résztvevővel szemben történő meghozatala nem minősül automatikusan fizetésképtelenségi eljárás megindulásának.

(2) A [KB neve beillesztendő] bármikor felfüggesztheti vagy előzetes értesítés nélkül megszüntetheti a résztvevő TARGET-[KB/országhivatkozás beillesztendő]-ben való részvételét, ha: a) egy vagy több (az (1) bekezdésben említettektől eltérő) nemteljesítési esemény bekövetkezik; b) a résztvevő súlyosan megszegi e Feltételeket; c) a résztvevő elmulasztja a [KB neve beillesztendő] felé fennálló bármely lényeges kötelezettsége teljesítését; d) a résztvevő már nem rendelkezik NSP-vel fennálló érvényes megállapodással a TARGET-hez való szükséges kapcsolat biztosítására; e) bármely olyan, résztvevővel kapcsolatos esemény következik be, amely a [KB neve beillesztendő] értékelése szerint fenyegetné a TARGET-[KB/országhivatkozás beillesztendő] vagy bármely más TARGET tagrendszer általános stabilitását, megbízhatóságát és biztonságát vagy veszélyeztetné a [KB neve beillesztendő] feladatainak [a vonatkozó nemzeti jogszabályra való hivatkozás beillesztendő]-ben és a Központi Bankok Európai Rendszere és az Európai Központi Bank Alapokmányában leírtak szerinti teljesítését, vagy prudenciális okokból kockázatot jelent; f) valamely NKB a II. melléklet 13. cikke alapján felfüggeszti vagy megszünteti a résztvevő napközbeni hitelhez való hozzáférését, az automatikus fedezetképzéshez való hozzáférést is ideértve; és/vagy g) a résztvevőt kizárják valamely NSP zárt felhasználói csoportból vagy az abban való tagsága egyébként megszűnik.

(3) A [KB neve beillesztendő] a (2) bekezdés szerinti mérlegelési joga gyakorlása során figyelembe veszi többek között a (2) bekezdés a)–c) pontjában említett nemteljesítési esemény vagy események súlyosságát.

(4) Abban az esetben, ha a [KB neve beillesztendő] az (1) vagy (2) bekezdés alapján felfüggeszti vagy megszünteti a résztvevő TARGET-[KB/országhivatkozás beillesztendő]-ben való részvételét, a [KB neve beillesztendő] – közzétett üzenet útján, vagy ha az nem elérhető, bármely más megfelelő kommunikációs eszköz útján – indokolatlan késedelem nélkül értesíti az adott résztvevőt, a többi KB-t és valamennyi TARGET tagrendszer résztvevőit az ilyen felfüggesztésről vagy megszüntetésről. Az ilyen üzenetet úgy kell tekinteni, mint amelyet az adott résztvevő KB-ja bocsátott ki.

(5) Amint a résztvevők megkapták a (4) bekezdés alapján kibocsátott üzenetet, úgy tekintendő, hogy a résztvevőket tájékoztatták a résztvevő TARGET-[KB/országhivatkozás beillesztendő]-ben vagy más TARGET tagrendszerben való részvételének megszüntetéséről/felfüggesztéséről. A résztvevők viselnek minden abból eredő veszteséget, hogy átutalási megbízást nyújtottak be olyan résztvevőknek, amelyeknek a részvételét felfüggesztették vagy megszüntették, ha az átutalási megbízást az üzenet kézhezvétele után vitték be a TARGET-[KB/országhivatkozás beillesztendő]-be.

26. cikk

A részvétel felmondásakor a TARGET számlák [KB neve beillesztendő] általi lezárása

A résztvevő TARGET-[KB/országhivatkozás beillesztendő]-ben való részvételének a 24. vagy a 25. cikk alapján történő felmondása esetén a [KB neve beillesztendő] lezárja az érintett résztvevő TARGET számláit, miután kiegyenlített vagy visszautasított minden sorban álló átutalási megbízást, valamint élt a 27. cikk értelmében fennálló zálogjogával és beszámítási jogával.

27. cikk

A [KB neve beillesztendő] zálogjoga és beszámítási joga

(1) [Beillesztendő, ha alkalmazandó: A [KB neve beillesztendő] zálogjoggal rendelkezik a résztvevő TARGET számláinak jelenlegi és jövőbeli követel egyenlegén, a felek közötti jogviszonyból eredő jelenlegi és jövőbeli követelések biztosítására.] a) [Beillesztendő, ha alkalmazandó: A résztvevőnek a TARGET számlák követel egyenlegéből eredő, a [KB neve beillesztendő]-vel szembeni jelenlegi és jövőbeli követelései átruházásra kerülnek a [KB neve beillesztendő] részére a [KB neve beillesztendő]-nek a résztvevővel szemben az [e Feltételeket végrehajtó szabályozásra való hivatkozás beillesztendő]-ből eredő bármely jelenlegi és jövőbeli követelései biztosítékaként (fiduciárius biztosíték átruházása). Az ilyen biztosítékot önmagában az a tény hozza létre, hogy a pénzeszközöket jóváírták a résztvevő TARGET számláin.] b) [Beillesztendő, ha alkalmazandó: A [KB neve beillesztendő] vagyont terhelő („lebegő”) zálogjoggal rendelkezik a résztvevő TARGET számláinak jelenlegi és jövőbeli követel egyenlegén, a felek közötti jogviszonyból eredő jelenlegi és jövőbeli követelések biztosítására.]

(2) [Beillesztendő, ha alkalmazandó: A [KB neve beillesztendő] akkor is rendelkezik az (1) bekezdésben említett joggal, ha a követelések csak eshetőlegesek vagy még nem esedékesek.]

(3) [Beillesztendő, ha alkalmazandó: A résztvevő TARGET számlatulajdonosi minőségében eljárva ezennel tudomásul veszi zálogjog alapítását a [KB neve beillesztendő] javára, amelynél az adott számlát megnyitotta. Ez a tudomásulvétel az elzálogosított eszközök a [nemzetre utaló megfelelő melléknév beillesztendő] jog értelmében a [KB neve beillesztendő] részére történő átengedésének minősül. Az elzálogosított egyenlegű TARGET számlára történő minden befizetés a befizetés puszta tényével visszavonhatatlanul, korlátozás nélkül elzálogosításra kerül, a biztosított kötelezettségek teljes körű teljesítésének fedezetéül.]

(4) Amennyiben: a) a 25. cikk (1) bekezdésében említett nemteljesítési esemény; vagy b) bármely más nemteljesítési esemény vagy a 25. cikk (2) bekezdésében említett, a résztvevő részvételének megszüntetéséhez vagy felfüggesztéséhez vezető esemény következik be, – a résztvevővel szembeni fizetésképtelenségi eljárás megindulásától, illetve a résztvevő jogainak bármely engedményezésétől, bírósági vagy más lefoglalásától vagy azok egyéb elidegenítésétől függetlenül –

a résztvevő valamennyi kötelezettsége automatikusan és azonnal lejár, előzetes értesítés és bármely hatóság általi előzetes jóváhagyás szükségessége nélkül, és azonnal esedékessé válik. Ezenfelül a résztvevő és a [KB neve beillesztendő] egymással szembeni követelései automatikusan beszámításra kerülnek egymással szemben, és a magasabb összeggel tartozó félnek meg kell fizetnie a másik fél számára a különbözetet.

(5) A [KB neve beillesztendő] a (4) bekezdés szerinti beszámítás megtörténtét követően haladéktalanul értesíti a résztvevőt e beszámításról.

(6) A [KB neve beillesztendő] előzetes értesítés nélkül megterhelheti bármely résztvevő TARGET számláit bármely olyan összeggel, amellyel a résztvevő – a résztvevő és a [KB neve beillesztendő] közötti jogviszonyból eredően – a [KB neve beillesztendő]-nek tartozik.

(7) E cikk rendelkezései nem hoznak létre semmilyen jogot, zálogjogot, költséget, követelést vagy beszámítási jogot a kapcsolódó rendszer által használt TARGET számlák tekintetében: a) a kapcsolódó rendszerek VI. vagy VII. rész szerinti kiegyenlítési eljárásainak megfelelően használt TARGET számlák; b) azon TARGET számlák, amelyekkel a kapcsolódó rendszerek a II–V. rész szerint rendelkeznek, amennyiben az ilyen számlákon tartott pénzeszközök nem a kapcsolódó rendszer tulajdonában állnak, hanem azokat az ügyfeleik nevében tartják vagy átutalási megbízások ügyfeleik nevében történő kiegyenlítéséhez használják.

28. cikk

Bizalmas kezelés

(1) A [KB neve beillesztendő] bizalmasan kezel minden érzékeny vagy titkos információt, beleértve azt az esetet is, amikor az ilyen információk a résztvevő, azonos csoporthoz tartozó résztvevők vagy a résztvevő ügyfelei pénzforgalmi, technikai vagy szervezeti információira vonatkoznak, kivéve, ha a résztvevő vagy ügyfele írásbeli hozzájárulását adta azok felfedéséhez [[amennyiben a nemzeti jog alapján alkalmazandó, a következő beillesztendő:] vagy az ilyen felfedés az [országnévre vonatkozó melléknév beillesztendő] jog alapján megengedett vagy kötelező].

(2) Az (1) bekezdéstől eltérve a résztvevő beleegyezik abba, hogy a 25. cikk alapján hozott intézkedésekre vonatkozó információk nem minősülnek bizalmas jellegűnek.

(3) Az (1) bekezdéstől eltérve a résztvevő beleegyezik abba, hogy a [KB neve beillesztendő] felfedheti a résztvevőre, az azonos bankcsoporthoz tartozó résztvevőkre vagy a résztvevő ügyfeleire vonatkozó, a TARGET-[KB/országhivatkozás beillesztendő] üzemeltetése során szerzett pénzforgalmi, technikai vagy szervezeti információkat: a) más KB-k vagy a TARGET-[KB/országhivatkozás beillesztendő] üzemeltetésében részt vevő harmadik felek előtt olyan mértékig, amely a TARGET hatékony működéséhez vagy a résztvevő vagy bankcsoportja kitettségének figyelemmel kíséréséhez szükséges; b) más KB-k előtt a piaci műveletekhez, monetáris politikai feladatokhoz, a pénzügyi stabilitás vagy a pénzügyi integráció érdekében szükséges elemzések elvégzése érdekében; vagy c) a tagállamok és az Unió felügyeleti, szanálási és felvigyázói hatóságai előtt, a KB-ket is beleértve, a közfeladataik ellátásához szükséges mértékig, és amennyiben a felfedés egyetlen ilyen esetben sem ellentétes az alkalmazandó joggal.

(4) A [KB neve beillesztendő] nem tartozik felelősséggel a (3) bekezdésnek megfelelően történt felfedés pénzügyi vagy kereskedelmi következményeiért.

(5) Az (1) bekezdéstől eltérve és amennyiben ez közvetlenül vagy közvetve nem teszi lehetővé a résztvevő vagy a résztvevő ügyfelei azonosítását, a [KB neve beillesztendő] saját közfeladatai vagy az információkat fogadó más közigazgatási intézmények feladatai ellátása során statisztikai, történeti, tudományos vagy egyéb célokra felhasználhat, felfedhet vagy közzétehet a résztvevőkre vagy a résztvevők ügyfeleire vonatkozó pénzforgalmi információkat.

(6) A TARGET-[KB/országhivatkozás beillesztendő] működésével kapcsolatos olyan információk, amelyek a résztvevők számára hozzáférhetőek voltak, csak az e Feltételekben rögzített célokra használhatók fel. A résztvevőknek az ilyen információkat bizalmasan kell kezelniük, amennyiben a [KB neve beillesztendő] a felfedéshez nem adta kifejezett írásbeli hozzájárulását. A résztvevőknek biztosítaniuk kell, hogy az e cikk szerinti titoktartási követelmények kössenek minden olyan harmadik felet, amelyre az e Feltételek alapján őket terhelő kötelezettségek teljesítésére ténylegesen vagy lehetségesen hatást gyakorló feladatokat szerveznek ki, bíznak rá vagy amelynek ilyen feladatokat adnak alvállalkozásba.

(7) A [KB neve beillesztendő] az átutalási megbízások kiegyenlítése érdekében felhatalmazást kap a szükséges adatok kezelésére és az NSP-nek történő továbbítására.

29. cikk

Adatvédelem, a pénzmosás megelőzése, közigazgatási vagy korlátozó intézkedések és kapcsolódó kérdések

(1) Úgy kell tekinteni, hogy a résztvevők ismerik az adatvédelemre vonatkozó jogszabályokkal kapcsolatos, őket terhelő valamennyi kötelezettséget, meg kell felelniük e kötelezettségeknek, továbbá képesnek kell lenniük arra, hogy az érintett illetékes hatóságok felé igazolják a megfelelésüket. Úgy kell tekinteni, hogy a résztvevők ismerik a pénzmosás, a terrorizmus finanszírozása, az atomfegyverek elterjedésének veszélyével járó tevékenységek és az atomfegyverek célba juttatására szolgáló rendszerek fejlesztésének megelőzésére vonatkozó jogszabályokkal kapcsolatos, őket terhelő valamennyi kötelezettséget és meg kell felelniük e kötelezettségeknek, különösen a TARGET számláikra terhelt vagy azokon jóváírt fizetésekre vonatkozó megfelelő intézkedések végrehajtása vonatkozásában. A résztvevőknek biztosítaniuk kell, hogy az NSP-hez fűződő szerződéses jogviszony létesítése előtt tájékozódjanak a kiválasztott NSP-jük adat-visszakeresési politikájáról.

(2) A résztvevők felhatalmazzák a [KB neve beillesztendő]-t a rájuk vonatkozó információk bármely belföldi vagy külföldi pénzügyi vagy felügyeleti hatóságtól vagy kereskedelmi szervezettől történő beszerzésére, ha az ilyen információk szükségesek a résztvevő TARGET-[KB/országhivatkozás beillesztendő]-ben való részvételéhez.

(3) A fizető fél vagy a kedvezményezett fizetési szolgáltatójaként eljáró résztvevőknek meg kell felelniük a Szerződés 75. vagy 215. cikke alapján rájuk kirótt közigazgatási vagy korlátozó intézkedésekből eredő összes követelménynek, ideértve a tranzakciók feldolgozásával kapcsolatban az illetékes hatóságoknak történő bejelentéssel és/vagy azok hozzájárulásának beszerzésével kapcsolatos követelményt. Ezen túlmenően: a) amennyiben a [KB neve beillesztendő] a fizető fél résztvevő pénzforgalmi szolgáltatója: i. a résztvevőnek meg kell tennie a szükséges bejelentést vagy be kell szereznie a hozzájárulást azon központi bank nevében, amely a bejelentésre vagy a hozzájárulás beszerzésére elsődlegesen köteles, és bizonyítékkal kell szolgálnia a [KB neve beillesztendő] számára a bejelentés megtételéről vagy arról, hogy a hozzájárulást megkapta; ii. a résztvevő mindaddig nem viheti be a TARGET-be a pénzeszközök résztvevőtől eltérő jogalany számlájára történő átutalására vonatkozó átutalási megbízást, ameddig nem kapja meg a [KB neve beillesztendő]-tól az arra vonatkozó visszaigazolást, hogy a fizető fél pénzforgalmi szolgáltatója vagy a nevében eljáró fél a szükséges bejelentést megtette, illetve a hozzájárulást megkapta; b) amennyiben a [KB neve beillesztendő] a kedvezményezett résztvevő pénzforgalmi szolgáltatója, a résztvevőnek meg kell tennie a szükséges bejelentést vagy be kell szereznie a hozzájárulást azon központi bank nevében, amely a bejelentésre vagy a hozzájárulás beszerzésére elsődlegesen köteles, és bizonyítékkal kell szolgálnia a [KB neve beillesztendő] számára a bejelentés megtételéről vagy arról, hogy a hozzájárulást megkapta.

E bekezdés alkalmazásában a „pénzforgalmi szolgáltató”, „fizető fél” és „kedvezményezett” kifejezések az alkalmazandó közigazgatási vagy korlátozó intézkedésben nekik tulajdonított jelentéssel bírnak.

30. cikk

Értesítések

(1) Amennyiben e Feltételek másként nem rendelkeznek, az e Feltételek alapján előírt vagy megengedett értesítéseket ajánlott levélben, [adott esetben – faxon] vagy más módon, kétoldalú megállapodás esetén elektronikus úton, vagy egyéb írásos módon kell megtenni. A [KB neve beillesztendő]-nek szóló értesítéseket a [KB neve beillesztendő] [az adott KB fizetési rendszerekkel foglalkozó részlege vagy a megfelelő KB-részleg neve beillesztendő] vezetőjéhez kell intézni a [KB megfelelő címe beillesztendő] címen vagy a [KB BIC-címe beillesztendő] címen vagy pedig [adott esetben egyéb, kétoldalú megállapodás szerinti elektronikus út beillesztendő] útján. A résztvevőnek szóló értesítéseket az általa a [KB neve beillesztendő]-nek időről időre bejelentett címre, [adott esetben faxszámra] vagy [kétoldalú megállapodás esetén az egyéb elektronikus útra vonatkozó információ beillesztendő] .vagy BIC-címre kell megküldeni.

(2) Az értesítés megküldésének bizonyításához elegendő azt bizonyítani, hogy az értesítést fizikailag vagy elektronikus úton elküldték a vonatkozó címzettnek.

(3) Valamennyi értesítést [a megfelelő nemzeti nyelv és/vagy az „angol” szó beillesztendő] nyelven kell megküldeni.

(4) A résztvevőket köti a [KB neve beillesztendő] valamennyi, a résztvevők által kitöltött és/vagy aláírt formanyomtatványa és dokumentuma, ideértve, de nem kizárólag az 5. cikk (2) bekezdésének a) pontjában említett referenciaadat-gyűjtési formanyomtatványokat és a 11. cikk (5) bekezdése alapján megadott információkat, amelyeket az (1) és (2) bekezdésnek megfelelően nyújtottak be, és amelyek vonatkozásában a [KB neve beillesztendő] észszerűen hiszi, hogy azokat a résztvevőktől, alkalmazottaiktól vagy megbízottaiktól kapta.

31. cikk

Az NSP-hez fűződő szerződéses jogviszony

(1) Ahhoz, hogy a résztvevők a TARGET-nek utasításokat és üzeneteket küldhessenek vagy a TARGET-től utasításokat vagy üzeneteket kaphassanak, a résztvevőknek: a) a valamely NSP-vel fennálló koncessziós szerződést keretében szerződést kell kötniük az adott NSP-vel a TARGET-[KB/országhivatkozás beillesztendő]-hoz fűződő technikai kapcsolat létesítése érdekében; vagy b) valamely más jogalanyon keresztül kell csatlakozniuk, amely maga az NSP-vel fennálló koncessziós szerződés keretében szerződést kötött az adott NSP-vel.

(2) A résztvevő és az NSP közötti jogviszonyra kizárólag a köztük létrejött szerződés feltételei irányadóak.

(3) Az NSP által nyújtandó szolgáltatások nem képezik részét a [KB neve beillesztendő] által a TARGET vonatkozásban nyújtandó szolgáltatásoknak.

(4) A [KB neve beillesztendő] nem felel az NSP (beleértve annak igazgatóit, személyzetét és alvállalkozóit) által hozott intézkedésekért, elkövetett hibákért vagy mulasztásokért, illetve a résztvevők által az NSP hálózatának elérésére kiválasztott harmadik felek intézkedéseiért, hibáiért vagy mulasztásaiért.

32. cikk

Módosítási eljárás

A [KB neve beillesztendő] bármikor egyoldalúan módosíthatja e Feltételeket, beleértve a függelékeket is. E Feltételek módosításait, beleértve a függelékek módosításait is [a megfelelő kihirdetési módozat beillesztendő] útján kell kihirdetni. A módosításokat elfogadottnak kell tekinteni, amennyiben a résztvevő a módosításokról való tájékoztatást követő 14 napon belül azok ellen kifejezetten nem tiltakozik. Abban az esetben, ha valamely résztvevő tiltakozik a módosítás ellen, a [KB neve beillesztendő] jogosult azonnal felmondani a résztvevő TARGET-[KB/országkód beillesztendő]-ben való részvételét és annak bármely TARGET számláját lezárni.

33. cikk

Harmadik felek jogai

(1) A résztvevők a [KB neve beillesztendő] írásbeli hozzájárulása nélkül nem ruházhatják át, zálogosíthatják el vagy engedményezhetik harmadik félre az e Feltételekből eredő vagy azokhoz kapcsolódó jogokat, érdekeltségeket, kötelezettségeket, felelősségeket vagy követeléseket.

(2) E Feltételek nem keletkeztetnek jogokat vagy kötelezettségeket a [KB neve beillesztendő]-n és a TARGET-[KB/országhivatkozás beillesztendő] résztvevőin kívül más jogalany javára, illetve tekintetében.

34. cikk

Irányadó jog, joghatóság és a teljesítés helye

(1) A [KB neve beillesztendő] és a TARGET-[KB/országhivatkozás beillesztendő] résztvevői közötti kétoldalú kapcsolatra az [országnévre vonatkozó melléknév beillesztendő] jog irányadó.

(2) Az Európai Unió Bírósága hatáskörének sérelme nélkül az (1) bekezdésben említett kapcsolattal összefüggő bármely kérdésből eredő minden jogvita a hatáskörrel rendelkező [KB székhelyének helye beillesztendő]-i bíróságok kizárólagos hatáskörébe tartozik.

(3) A [KB neve beillesztendő] és a résztvevők jogviszonyában a teljesítés helye a [KB székhelyének helye beillesztendő].

35. cikk

Elválaszthatóság

Ha e Feltételek valamely rendelkezése érvénytelen vagy érvénytelenné válik, ez nem érinti a Feltételek összes többi rendelkezésének alkalmazhatóságát.

36. cikk

Hatálybelépés és kötelező jelleg

(1) E Feltételek [a megfelelő dátum beillesztendő]-án/én lépnek hatályba.

(2) [Beillesztendő, ha a vonatkozó nemzeti jog alapján megfelelő: A TARGET-[KB/országhivatkozás beillesztendő]-ben való részvétel kérelmezésével a részvételt kérelmezők automatik